Ekiteko garaia | Gizartea | Berria\nSERIEA. Euskaraldia prestatzen (eta XI). Atarikoa.\nMartxan dago Euskaraldia, hizkuntza ohiturak aldatzeko egin den ekintzarik handiena. 196.000 lagunek eman dute izena; emakumeak dira hirutik bi. Erronka «pertsonala eta kolektiboa» izatea nahi dute.\nAhalduntzeko deia: «Kontua ekitea da. Egitea. Egiten duguna gara». Euskahaldun leloa izan zuen Korrikak orain bi aldi, eta mezu hori eraman zuten lekukoan, Lorea Agirrerena. Haren ondoren hedatu ziren euskaldunak aktibatzeko egitasmoak, hizkuntza ohiturak astintzekoak. Eta, gaur hasita, Euskal Herri osora zabalduko dira, Euskaraldiaren bidez. Ekiteko eta egiteko garaia da. 196.000 lagunek eman dute izena Euskaraldirako. Aspaldi euskararen arloan egindako egitasmo handiena da, beraz. Ez da, hala ere, aldekotasuna erakusteko ekintza bat: aldaketak lortu nahi ditu, aldaketa praktikoak, aldaketa pertsonalak eta kolektiboak. Euskararen erabilera geldialdian dagoen honetan, hazteko abiapuntu bat ezarri.\nIzen ematea zabaldu zutenetik etengabea izan da emaria, eta are gehiago handitu da azken egunetan. Aurretik, udaberrian, 400 herritan baino gehiagotan erabaki zuten Euskaraldia antolatzea. Horrek aurreratu zuen izen emateen aldetik zer bide izan zezakeen egitasmoak. Lurraldeei dagokienez, Gipuzkoak du pisu nabaria: parte hartzaileen %43. Atzerago daude Bizkaia (%35), Nafarroa (%11), Araba (%9) eta Ipar Euskal Herriko hiru herrialdeak (%3). Adin taldeei dagokienez, adierazgarria da 36-45 urtekoen parte hartzea: izena eman dutenen %28 dira edade horretakoak. Hortik behera daude parte hartzaileen herenak, 16-35 urtekoak. 56 urtetik gorakoak, berriz, %17 bat dira.\nGeneroaren datuak adierazgarriak dira: emakumeak dira hiru parte hartzailetik bi. Ez da datu berria, gainera: euskaltegietan ere nabaritua dute gehienak emakumeak direla, eta kaleko erabileraren neurketan ere andreen erabilera handiagoa izaten da aldiz aldi.\nDesoreka nabarmena ageri da rolen artean: lautik hiruk ahobizi rola hautatu dute, ahal den guzti-guztietan euskaraz aritzeko rola, baita solaskideak erdaraz erantzunda ere. Lautik bat izango da belarriprest rolekoa: eurekin euskaraz ari daitezen, gonbidapena egingo diete solaskideei. Aurretik herri batzuetan egindako probetan ere eduki dute desoreka hori.\nZergatik ote den, hipotesi bat baino gehiago jarri dituzte mahai gainean. Bat: norengana iritsi den egitasmoa. «Euskararen sustapenarekin inplikazio handia dutenak aritu dira Euskaraldia bultzatzen, eta halakoak hurbilago egon dira ahobizi jokaeratik, edo ahobizi gisa jokatzeko nahitik». Pablo Suberbiola mintzo da; Soziolinguistika Klusterreko teknikaria da, eta Aldahitz egitasmoaren koordinatzailea —hizkuntza ohiturak aldatzeko prozesuak ikertzen dituzte—. Hori, beraz, lehen hipotesia: soslai jakin bateko herritarrengana iritsi izana. Bigarrena: rolak ondo ulertu ote dituzten. Hori aipatu du Topaguneko zuzendari Jasone Mendizabalek: «Honako hau izan liteke askoren interpretazioa: 'Euskaraz badakit; beraz, ni ahobizi izango naiz'. Baina hori ez da automatikoa». Gaitasuna behar da —ahobizi izateko, euskaraz aritzeko gaitasuna—, baina gakoa da ekimena izatea hizkuntza ohiturak aldatzeko.\nRolak ez ulertzearekin lotuta, beste hipotesi bat du Suberbiolak: malgutasunez ikusi izana. «Ahobizi gisa izena eman dutenek egingo dute 11 egun horietan euren harreman sarean ulertzen duten guztiekin beti euskaraz? Pentsa liteke hainbat kasutan ezetz. Baina, berez, hori da rol horren ideia». Pello Jauregi irakasleak BERRIAn egindako oharra berretsi du: ahal den guztian euskaraz ez egitekotan, hobe dela belarriprest txapa izatea eta tarteka ahobizi aritzea.\nPosible den guztietan euskaraz aritzeko jokabidea ahobiziek dutenez, bigarren mailakotzat hartu da belarriprest. Izatez, Euskaraldiaren planteamenduaren berritasun nagusietako bat da rol hori. Suberbiolak dio bi aldeak islatzen dituztela rolek: gaitasuna eta gogoa dutenena, eta egin diezaieten nahi dutenena. «Sozialki aldaketak gertatzea nahi badugu, biek eman behar dute pausoa, ez batek bakarrik». Mendizabalek dio berez beste rol banaketa bat litzatekeela espero izatekoa: «Egoera soziolinguistikoa kontuan hartuta, alderantzizko desorekak zentzu osoa izango luke: belarriprest gehiago izatea, ahobizi baino».\nGaur hasita, 11 egunez egongo da martxan Euskaraldia, abenduaren 3ra arte —Euskararen Eguna da—. Aski ote da ohiturak aldatzeko? «Kasu batzuetan, bai; besteetan, ez». Suberbiolak azaldu du Eusle metodologiarekin egindako probetan bi hilabete hartzen dituztela. Haren esanetan, «lehen urratsa» egiteko izan daiteke 11 egunekoa: batzuek lortuko dute urratsak egitea, eta beste batzuek, ez. Hala ere, ohartarazi du hasiera eta bukaera jarri behar zaizkiola egitasmoari. «Ezerosotasun edo zailtasun puntu bat duen neurrian, muga bat behar da. Psikologikoki lagungarria da». Alegia, ez izatea etengabekoa: «Garai aktiboak eta atsedenekoak egotea».\nEuskara ulertu behintzat egin behar da Euskaraldian parte hartzeko. Arlo horretan aurrerapauso esanguratsua izan da azken hamarkadetan. Azken inkesta soziolinguistikoaren arabera, euskal herritarren %45ek ulertu gutxienez egiten dute euskara —16 urtetik gorako herritarrak sartzen dituzte inkestan; adin muga hori jarri dute Euskaraldian ere—. Nabaria da igoera: Bilbon, adibidez, euskaraz badakitenak eta ulertzen dutenak gehituta, biztanleen %29 ziren 1986an, eta %49 orain. Adierazgarria da euskaldunen eta ulertzen dutenen portzentajeak ikustea herriz herri, 1986an eta 2016an. Aurrerabidea oso argia da. Portzentajea are gehiago handituko da datozen urteetan, belaunaldi berrien bidez. Hala ere, kontuan izan behar da euskaldun askok gaitasun mugatua dutela: errazago jarduten dute erdaraz.\nEuskal herritar gehienak erdaldun elebakarrak dira oraindik: inkesta soziolinguistikoak dioenez, %55. Euskaralditik kanpo geratuko dira. Interpelazio bide bat izan daiteke, Suberbiolaren arabera: «Erdaldun elebakar asko ohituta egongo dira bera tartean denean euskaldunak erdaraz aritzera. Beharbada, lehen aldiz burutik pasatuko zaie euskaraz ulertuko balute euskaraz gustura egingo luketela beren lagunek». Bultzagarri izan nahi du Euskaraldiak kasu horretan, Mendizabalek dioenez: «Erabileran eragin nahi du Euskaraldiak, eta horretarako gaitasunera heldu ez denak bide ederra dauka egiteko: ulermena lantzeko bideari ekitea».\nEgia da herri batzuetan sortu dituztela euskara apenas ulertzen dutenentzako rolak ere; bihotzgoxo eta horrelakoak. Euskaldunei abegia erakustea dute helburu. Euskaraldiaren proposamen orokorrean ez dira ageri, hala ere.\nIlusio handia sortu du Euskaraldiak, itxaropen handia. «Mugimendu ikaragarria sortu da», nabarmendu du Topaguneko arduradunak. Lankidetza goraipatu du, askotariko eragileak bildu direla Euskaraldia egiteko. «Bidegurutzetik ateratzeko, zerbait ezberdina behar genuen, ilusionagarria eta eraginkorra, eta hainbat herritan gauzatutako aktibazio ekimenek erakutsi digute horretan badagoela bide eraginkor bat».\nEuskararen erabilerak kezka sortu du azken urteetan, izan ere. Kaleko neurketek, adibidez, geldialdia erakutsi dute, eta jaitsiera batzuk ere bai. Aldaketa nahi horretan iritsi da Euskaraldia. «Badago arrisku bat: lehen kolpean, nobedade horretan, 11 eguneko ekimenari gauza gehiegi eskatzea, kontuan hartu gabe nolako dimentsioa duen gizarte osoarekiko, edo jendeak zenbateraino beteko duen rolen jokamoldea».\nEuskaraldia neurrian jarri behar dela ohartarazi du Suberbiolak hitz horiekin. Jende kopuru handia da 196.000. «Sekulakoa», teknikariaren iritziz. Baina kalean izan dezakeen eraginari begira, proportzioan ikusi behar da: inkesta soziolinguistikoaren arabera, euskaldunak 751.500 dira, eta ulertzen dutenak, 434.000. Aukera zutenetatik %17 inguruk eman dute izena, beraz. Gizarte osoarekin alderatuta, %7 pasatxok. Hortaz, Suberbiolak uste du «norbanakoaren eskalan» aztertu beharko liratekeela ondorioak. Ados dago Mendizabal: «epe luzeko bokazioa» duela Euskaraldiak, eta lehen aldian ezin dela espero egiturazko aldaketa. Hori itxarotea kaltegarria izan daitekeela ohartarazi du Soziolinguistika Klusterreko teknikariak: «Lehen unetik kalean nabaritzea eskatzea edo egiturazko aldaketak eskatzea itogarria izan liteke».\nErroko aldaketa izateko, honako lau baldintza hauek bete behar lirateke, Suberbiolaren ustez. Bat: parte hartzaileen kopurua proportzioan «adierazgarria» izatea. Bi: ariketa ondo egitea, rolak egoki betetzea. Hiru: belarripresten kopurua ahobiziena adinakoa edo handiagoa izatea. Lau: probatu dutenen zati handi batek aldaketarekin jarraitzea. «Baldintza horiek bete baino lehen egiturazko aldaketa bat baloratzea ez da lagungarria, eta irakurketa okerrak egiteko bidea izan daiteke».\nMilaka lagunek parte hartuko dute Euskaraldian gaurtik aurrera. Ehunka eragilek eta entitatek ere bat egin dute. Argazkiak izan dira aurreko egunetan. Aldaketak egiteko garaia da orain: «Euskaraldia ezin da argazkia atera eta animazio lanean gelditu», ohartarazi du Mendizabalek. «Gogoeta pertsonal eta kolektiboa eskatzen du: ez da atxikimendurako proposamena, baizik eta ariketa sozial sakon bati ekiteko proposamena». Topaguneko arduradunak azaldu du «ahalduntze pertsonal eta kolektiboa» nahi duela Euskaraldiak, eta, horretarako, nork bere gogoeta egin behar duela hizkuntza ohiturei buruz. «Izena eman duten norbanakoek eta entitateek gogoeta hori egiten ez badute, ez da arrakastatsua izango. Hortxe dugu bertigoa».\nBelarriprest. Bidea jarriko dute\nAhobizi. Euskarari eutsiko diote


"Tokioko Jokoak izango ditut helburu bezala" - basqueteam\nAne Santestebanek nazioarteko tropeleko eskalatzailerik fidagarrienetako bat dela erakutsi du denboraldian zehar eta hori ez zaio oharkabean pasa ‘Mitchelton-Scott’ talde indartsuari. Datorren urtean bertan korrituko du Anek Amanda Spratt australiarraren mailako txirrindulariekin batera. Basque Team Fundazioaren beka jasotzen duen txirrindulariak onartzen du Holandako txirrindulariak une honetan trataezinak direla, beste maila batean daudela, baina horrek ez dio lehiakortasunik kentzen, Imolako Munduko Txapelketan edo Giroan erakutsi duen bezala; azken proba horretan sailkapen nagusian zazpigarrena izan baitzen. Santestebanen ustez, oraindik hobetzeko tartea du, eta Tokioko Jokoak nabarmentzen ditu datozen helburuen artean.\n“Urte oso arraroa izan da baina aldi berean niretzat oso positiboa. Azken urteetan progresio bat eraman dut eta espero dut holan jarraitzea. Pertsonalki, jarritako helburu guztiak lortu ditut eta batez ere oso pozik nago Giroko zazpigarren postuarekin”.\n“Txikitatik hori izan da nire punturik indartsuena (erregulartasuna). Ez dut egun oso onik eduki Giroan, ezta txarrik ere, baina erregulartasun horrek eraman nau sailkapen nagusian zazpigarren postua lortzera.\n“Azken urteetan puntu bat gora joan naiz eta espero hurrengo urteetan holan izatea. Uste dut mentalki prest nagoela progresio horrekin jarraitzeko eta gogotsu ere”.\n(Zer egin behar da holandarren mailara heltzeko?) “Jakingo banu uste dut maila horretan egongo nintzatekeela. Egia esan, bai Euskal Herrian eta bai Espainia mailan, gauzak hobetuz doaz. Zuen laguntzei esker, nire mailan, ikusi dugu azken urteetan, 2016tik, nolako pausoa eman dudan. Horrelako laguntzei esker gure maila hobetuz doa”.\n“Tokioko Joko Olinpikoak izango ditut helburu bezela. Aurten ere holan zen, baina pasa denarekin dena aldatu izan da. Espero dena ondo joatea”.\n“Beste motibazio eta inspirazio batzuk behar dira eta hurrengo urtean Amanda Spratt edo iaz Donostiako Klasikoa irabazi zuen Lucy Kennedy bezalako taldekideak izatea niretzat sekulako motibazioa da. Uste dut horrek ere lagunduko didala progresioarekin jarraitzeko”.\nLucas Eguibarrek brontzea irabazi du bakarka eta zilarra taldeka Veysonnazeko Munduko Kopan\nBasque Teameko riderrak ez du hutsik egin eta berriz ere erakutsi du estazio suitzarra gogoko duela. Euskal snowboardlaria podiumera igo zen han 2015ean eta 2016an eta atzo gogor borrokatu zen lehen onenen artean bukatzeko bakarkako lehiaketan, baldintzak ez baitziren egokienak izan elurte baten ondorioz. Emaitza honen ondoren, Eguibarrek Munduko Kopako sailkapen nagusian seigarren postuan amaitu […]


Arrasateko batzokiaren kontra egindako pintaketak salatu ditu EAJk - Arrasate - Goiena.eus\nArrasateko batzokiaren kontra egindako pintaketak salatu ditu EAJk\nTxomin Madina 2017-09-22 15:52\nArrasateko batzokikaren fatxadan egindako pintaketak.\nPintaketen harira oharra kaleratu dute EAJren Gipuzkoa Buru Batzarrek. Azpimarratu dute gisa horretako gertakariak "urtetako estrategia politiko-militarraren hondarrak" direla. Arrasateko jeltzaleek, era berean, publikoki elkartasuna adierazteko eskatu diete beste talde politikoei\nBart Arrasateko batzokiaren fatxadan egin zituzten pintaketak salatzeko EAJren Gipuzkoa Buru Batzarrek zera adierazi du prentsa-ohar batean: "Benetan deitoragarria da oraindik orain hitza eta elkarrizketa jorratu beharrean irain eta mehatxuaren bidea –hori bai, ezkutuan- erabiltzen dutenak izatea gure artean".\n"Gisa honetako gertakariak, urteetan pairatu behar izan dugun estrategia politiko-militarraren hondarrak dira, zeinaren ondorioak oraindik ere pairatzen ditugun. Horrengatik, EAJ-PNV-k Herri honen gogoen kontra doazen ekintza eta joera hauek gaitzetsi nahi ditu", gaineratu dute jeltzaleek.\nArrasateko EAJk pintaketak ''irmoki'' gaitzesten dituela azaldu du, eta gaineratu: "Iraganeko horrelako jokabideek herritargoak eskatzen duen elkarbizitza eta bakearen bidean oztopoak jartzea eragiten dute. Elkarren arteko errespetuari falta bat izateaz gain, bizikidetza kutsatu nahi duten akzioak salatu beharrean aurkitzen gara".\nArrasateko jeltzaleek adierazi dute baita ere udalean ordezkaritza duten gainerako alderdiei dei egiten dietela euren babesa eta elkartasuna publikoki erakusteko.


EH Bildu Amasa-Villabona - Gipuzkoako erresidentzietako langileen aldeko mozioa eraman du EH Bilduk udalera\nGipuzkoako erresidentzietako langileen aldeko mozioa eraman du EH Bilduk udalera\n24 Urria 2019\nAmasa-Villabonako EH Bildu udal taldeak Mozio bat ofizialki erregistratu du gaur, datorren astearteko Osoko Bilkuran eztabaidatua eta bozkatua izan dadin. Urriaren 14an udaleko alderdi politiko ezberdinei zuzendutako agiri bat helarazi zen Santiago Egoitzako langileen izenean eta bertan langileen borrokaren aldeko Mozio bat aurkezteko eskaera egin zieten EH Bildu, PNV eta PSEri.\nEH Bilduko udal taldeak eskaera horri erantzun positiboa ematea eta hilabete luzez lan baldintza eta pertsona nagusien zaintza duinen alde garatzen ari diren borroka babesteko urratsa ematea erabaki du. Honakoa da EH Bilduk aurkeztu duen Mozioaren edukia:\nMOZIOA: GIPUZKOAKO ERRESIDENTZIAK BORROKAN\nGipuzkoako egoitza eta eguneko zentroetako 5.000 langileek lau urtetik gora daramate lan hitzarmenik gabe eta lan baldintzetan hobekuntzarik izan gabe. Ondorioz, greba eta mobilizazioetan murgilduta daude lan-baldintza eta zaintza duinaren alde. Guztira 118 greba eta mobilizazio egun izan dira. 118 greba egun!\nPasa den urriaren 7tik 18ra Gipuzkoako lurralde osoko herri ezberdinetan (tartean Villabonan ere bai) protesta martxak egin zituzten ehunka langilek "Zaintzaileak zainduz, bizitzak zaindu" lelopean.\nBehar beharrezkoa da egoitzetan eta egoitza hauek kudeatzeko ereduan, pertsonak lehenestea eta zaintzaren kalitate duina bermatzea. Pertsonak lehenesten direnean erabiltzaile eta langileak ere zaintzen dira, ezin daiteke gauza bat ulertu bestea gabe.\nHorregatik premiazkoa da langileen ordezkariak diren sindikatuak eta sektoreko patronala negoziazioetan murgiltzea, akordiorako borondatearekin garatuko den negoziazio fase berri bat zabalduz. Zentzu horretan Gipuzkoako Foru Aldundiak negoziazioa sustatu eta balizko akordioaren ondorioak ahalbidetu behar lituzke. Izan ere, zerbitzuaren %90a Foru Aldundiak finantzatzen du eta ondorioz aktore oso garrantzitsua izan behar luke gatazka honetan.\nELA sindikatuak Foru Aldundia aldeen arteko akordioa blokeatzen aritu izana salatu du publikoki eta hori larria da. Onartezina da zaintzaren eta langileen lan baldintzen duintasuna ahalbidetuko lituzkeen akordioak egikaritzeari uko egitea, dirua aurrezteko aitzakiarekin. Pertsona helduen zaintza ezin da negozio bat bezala ulertu.\nZaintza lanena sektore feminizatua da, kasu honetan langileen %98a emakumeak dira eta soldata-arrakala ere pairatzen dute. Langileak gehienbat gizonezkoak izaten diren beste sektore azpikontratatuen aldean, 6.000 euro gordineko soldata arrakala dutela kalkulatzen da. Benetan eskandalagarria.\nZalantzarik gabe, guzti honek ondorio kaltegarriak ditu egoiliarrek jasotzen duten arretan. Gipuzkoako egoitza hauetan, tartean Amasa-Villabonako Santio egoitzan, pertsona nagusi bakoitzak egunean soilik ordu eta erdiko arreta jasotzen du, pertsonal falta larria dagoelako. Hau ez da kalitatezko arreta bat eta Foru Aldundiak ezin du arazoa berea ez balitz bezala jokatu.\n1. Amasa-Villabonako udalak elkartasuna agertzen die lan baldintza eta zaintza duinen alde borrokan ari diren Gipuzkoako egoitzetako eta eguneko zentroetako langile guztiei, eta modu berezian Villabonako Santio egoitzan lan egiten dutenei.\n2. Amasa-Villabonako udalak Gipuzkoako Foru Aldundia premiatzen du gizarte arazo bat suposatzen duen lan gatazka hau epe laburrean konpontzeko ardura hartzera eta helburu hori lortzeko beharrezko urratsak ematera.\n3. Amasa-Villabonako udalak greba egiten ari diren egoitzetan eman gabe geratu diren zerbitzuen zati proportzionala egoiliarren senideei itzultzea eskatzen dio Gipuzkoako Foru Aldundiari.\n4. Amasa-Villabonako udalak, udalbatzan gehiengo osoz onartuko balitz, mozio hau Gipuzkoako Foru Aldundiari helaraziko dio.\nAmasa-Villabonan, 2019ko urriaren 24an\nPasa den urriaren 14an, erresidentzietako langileek Villabonako kaleetan egindako manifestazioaren irudia


Merkelek Sarkozy jasoko du gaur Tobin tasaren polemikaren erdian\nBi buruzagiak ez daude ados, izan ere, finantza transakzioen gaineko zerga gainerako estatuei itxaron gabe, alde bakarrez ezartzea ari da aztertzen Frantziako Gobernua.\nGabonetako oporren ondoren lehendabiziko harremana izango dute gaur Nicolas Sarkozy Frantziako presidenteak eta Angela Merkel Alemaniako kantzilerrak Berlinen, 11:30ean.\nEuropako Kontseiluak hil honen 30ean onartzekoa duen itun berriaren oinarriak osatzen segitzeko bilera izango da, baina hizpide nagusien artean Tobin tasa deitutakoa izango dute, finantza transakzioei ezarri nahi zaien tasa.\nHerrialde batetik bestera egiten diren epe motzerako diru-mugimendu handiak oztopatzeko tasa da Tobin delakoa. Espekulazioa geldiarazteko neurria dela esaten dute adituek.\nEuropan tasa hori ezartzeko Euroguneko herrialde guztiek ados egon beharko lukete, baina ez dago adostasunik. Mutur batean Frantzia dago, baldintzarik gabe tasa ezarri nahi duena eta Europan adostasunik lortuko ez balitz ere, Sarkozy neurri hori hartzeko prest agertu da.\nAlemania ere alde dago, baina beti ere adostasuna baldin badago. Kontrako muturrean, aldiz, Britainia Handia dago. Europan Tobin tasa ezartzearen kontra dago, mundu osoan hala egiten ez bada Europa galtzaile aterako delakoan.\nParisen eta Berlinen arteko beste desadostasunetako bat Europako Banku Zentralaren inguruan sortzen da, zorraren krisiaren aurrean nola jokatu beharko lukeen eztabaidatzen ari baitira.\nSarkozyren ondoren, Merkelek Monti Italiako lehen ministroa jasoko du, aurrera eraman beharreko murrizketez hitz egiteko. Gainera, urtarrilaren 20an goi-bilera txikia egingo dute Sarkozyk, Merkelek eta Montik Erroman, urtarrilaren 30ean onartu behar den itun berrira begira.\nInformazio gehiago:Eitb: Merkelek Sarkozy jasoko du gaur Tobin tasaren polemikaren erdian


Lehen koronabirus kasua atzeman dute Ipar Euskal Herrian 2020ko martxoaren 4an\nLehen koronabirus kasua atzeman dute Ipar Euskal Herrian\nBaionan bizi den 34 urteko gizonezkoa da, Italiatik heldu berria. Horrez gain, EAEn beste lau gaixo zenbatu dituzte. Araban kutsatutakoen artean bat larri dago, beste patologia batzuk baititu.\nDagoeneko 20 koronabirus kasu daude Euskal Herrian\nPirinio Atlantikoetako Prefekturak baieztatu duenez, Ipar Euskal Herrian lehen koronabirus kasua atzeman dute. Baionan bizi den 34 urteko gizonezko bat da kutsatutakoa. Italian egon berri da, eta handik bueltan izan ditu lehen sintomak. Horrez gain, Euskal Autonomia Erkidegoan (EAE) beste lau gaixo zenbatu dituzte: hiru Araban eta bat Bizkaian. Horrenbestez, 20 dira Euskal Herrian COVID-19ak jotakoak, eta horietako bi larri daude.\nPrefekturak kaleratutako oharraren arabera, kutsatzea bart baieztatu dute. Berehala, COVID-19aren agerraldiari aurre egiteko protokoloa jarri zuten martxan, eta pertsona horrekin harremanak izan dituzten lagunak identifikatzen ari dira orain.\nPrefekturak ez du eriaren osasun egoeraren berri eman.\nHori horrela, Euskal Herrian 20 dira koronabirusak jotakoak (baieztatutakoak): 17 Euskal Autonomia Erkidegoan (EAE), bi Nafarroan, eta bat, Ipar Euskal Herrian.\nLau kasu gehiago EAEn\nBestalde, Nekane Murga Osasun sailburuak eguerdian jakinarazi duenez, EAEn lau positibo gehiago atzeman dituzte: hiru Araban eta bat Bizkaian. Araban kutsatutako hiru pertsonetatik bi aurrez gaixotutakoekin kontaktuan egon ziren (zaintzapean zeuden); ez dakite zelan kutsatu den hirugarrena. Bizkaian, bigarren kasu bat baieztatu dute gaur. Erietxean dago eta ez dakite zelan kutsatu den.\nAraban daude gaixo gehien (13) eta bina Gipuzkoan eta Bizkaian. Sei ospitalean daude.\nAraban izandako positiboen artean bat larri dago, beste patologia batzuk tarteko.\nOsakidetzak emandako aholkuak berretsi ditu Murgak. Halaber, adineko pertsonei eta gaixo daudenei etxebizitzako kontaktu gainazaletan "higiene neurriak handitzeko" eskatu die eta lixiba eta ura gomendatu ditu horretarako.\nBien bitartean, Nafarroan koronabirusak jota dagoen emakumeak larri baina egonkor jarraitzen du ZIUn, Santos Indurain Nafarroako Gobernuko Osasun kontseilariak jakinarazi duenez. Bikotekidea ere gaixotasuna du, baina arriskutik kanpo dago.\nTxagorritxuko Ospitaleko langile bat ospitaleratu dute\nTxagorritxuko Ospitalean lan egiten duten baina Errioxan eta Burgosen bizi diren bi emakumeren kasuak ere aipatu behar dira. Azken orduotan, erietxe horretako osasun arloko langile batek positibo eman du koronabirusaren probetan, eta une honetan Burgosko Unibertsitate Ospitalean dago, hiri horretan bizi baita.\nArrazoi horregatik, egunotan berarekin kontaktuan izan diren pertsonei probak egiten ari dizkiete, dagozkion prebentzio-neurriak hartuta COVID-19 gaitzaren hedapenari aurre egin nahian.\nMedikuek, Valentzian kutsatu dela uste dute, izan ere, bere senide batzuk han bizi dira. Dena dela, ez dute baztertzen Gasteizen kutsatu izana, koronabirusa atzeman duten ospitalean lan egiten baitu.\nEmakumea sukarrarekin ospitaleratu zuten, eta protokoloa ezarri ondoren, kutsatuta zegoela baieztatu zuten. Ordudanik, Burgosko Unibertsitate Ospitalean dago isolatuta.


EH Bildu Amasa-Villabona - Gizarte-Larrialdi laguntzak bermatzeko mozioa aurkeztu du EH Bilduk\nGizarte-Larrialdi laguntzak bermatzeko mozioa aurkeztu du EH Bilduk\nAmasa Villabonako EH Bilduko udal taldeak mozio honen bidez, 2016an Gizarte-Larrialdi laguntzak (GLLak) behar dituzten herritarrei laguntza hau bermatu ahal izatea du helburu.\nLaguntza hauen finantziazioa Eusko Jaurlaritzaren ardura da, baina azken urteetan Jaurlaritzak bideratutako diru kopurua ez da inondik inora herrian dugun beharrei erantzuteko nahikoa izan. Egoera horri aurre egin eta laguntza jasotzeko eskubidea duten herritarrei erantzun bat emateko, udalak diru kopuru bat bideratu behar izan du bere aurrekontuetatik. Beraz, udalak Eusko Jaurlaritzak finantziatu behar lukeena bere gain hartu behar izan du, eta EH Bilduko kideon ustez egoera honen aurrean Eusko Jaurlaritzari bere ardurak betetzea exijitu behar zaio.\n2015. urtean hainbat herritarrek laguntza hau jasotzeko eskubidea izan arren, ezin izan zuten jaso finantziazio faltagatik, egindako gastua 93.627,48€-takoa izan baitzen, GLLen behar osoa 110.152,48€takoa izanik.\nEAJ eta PSEk onartu berri dituzten 2016. urteko aurrekontuetan, 72.000€ soilik bideratzen dira Gizarte-Larrialdi laguntzetarako. Aurreko urteetako beharrak aztertuta, argi dago zifra hori ez dela nahikoa izango Amasa Villabonan laguntza horiek jasotzeko eskubidea duten herritarrei erantzuteko eta beraz, hainbat herritar gizarte bazterketan ez erortzeko beharrezkoa duten laguntza hau jaso gabe geratuko dira.\nGure ustez egoera hau guztiz onartezina da, azken finean pertsonek, herritarrek, bizitza duina izateko eskubideaz ari gara eta pobrezia egoeran dauden edota gizarte bazterketan erortzeko arriskua duten gizon emakumeek egoera hori gainditu ahal izateko administrazio publikoen laguntza ezinbestekoa dute. EH Bilduko kideok ez dugu onartuko amasa billabonatar bakar bat ere bazterrean uztea eta ez dugu herritar bakar bat kalean, etxebizitzarik gabe eta inolako diru sarrerarik gabe egoterik nahi, beraz, bere ardurak bete eta GLLak bermatzeko eskatzen diogu Eusko Jaurlaritzari.


Eguberri hauetan Kildaren jaietako arratsaldeko tea - IntoKildare\nJanaria eta janaria, Gabonetako\nZerbait berezia du maite batekin harrapatzea ogitarteko dekadente batzuk, pastel gozoak eta edalontzi bero batez gozatzen duzun bitartean. Hemen Into Kildare-n uste dugu arratsaldeko tea sartzen ari zaren janaria baino gehiago dela, baina baita zure hotel edo jatetxe gogokoenetako bat bisitatzearen esperientziari buruzkoa ere, eta orduak pasatzen uztea janariarekin, solasaldiekin, algarrekin eta agian edalontzi batekin. burbuilen!\nArratsaldeko tea nahiko tradizioa da Killashee hotela hori argi dago janaria eta esperientzia hobetu dituztela ikusita! Gozatu jaki zaporetsuez Terrace Jatetxearen luxuzko ingurunean, Winder lorategiaren ikuspegiei begira. Afternnon Tea in the Killashee abenduaren 1etik urtarrileko lehen astera arte eskuragarri dago eta nahiko ezaguna da, beraz, zure erreserbak goiz egitea gomendatzen dizugu!\nArratsaldeko Tea tradizionala 30 €-tan hasten da pertsonako edo 35 €-tan burbuila edalontzi bat gehitzeko. Gabonak dira azken finean!\nKillashee Hoteleko Jai Arratsaldeko Tea\nCourt Yard Hotel-ek (@courtyardleixlip) partekatutako mezua\nNeguko Solstizioa arratsaldeko tea Court Yard hotela erabat ez da galdu behar! Jaietako gogoko gaziez beteta dago eta, jakina, opil eta gozo-gozo delikatuz beteta dago.\nGaurko arratsaldeko tea 30 €-tan hasiko da pertsonako edo 37.50 €-ko pertsonako jaietako koktel batekin.\nAuzitegiko Patioko Jai Arratsaldeko Tea\nCarton House, A Fairmont Hotel (@cartonhouse)-k partekatutako argitalpena\nOparitu zure maiteak luxuzko arratsalde batez Kartoi Etxea' Jaietako Arratsaldeko Tea. Palladian Manor House historiko ederrean zerbitzatua, Gabonetako esperientzia ahaztezina da. Eguberrietako klasiko batzuk eta mokadu tamainako ogitartekoak gozatu zure gogoko teekin batera. Arratsaldeko Tearen menu hau guztientzako egokia da menu begetariano, begano eta glutenik gabeko menu bereiziekin.\nGonbidatu bakoitzeko 65€tik aurrera.\nCarton House Jai Arratsaldeko Tea\nWestgrovehotel-ek (@westgrovehotel) partekatutako mezua\nClane-n kokatuta dago Westgrove hotela izan arratsaldeko tearen menu goxoa, zure zaporeak abesten (eta dantzan) jarriko dituena, hatz-ogitartekoak, etxeko bollosak eta jaietako gozokiak eta, noski, dena garbitzeko aukeratutako tea. Gehiago gustatzen bazaizu, gehitu prosecco edo ardo beroa zure arratsaldeko teari!\nWestgrove Jaietako arratsaldeko tea\nJanaria eta janariaGabonetako\nKildareko bidaiarik onenak\nEzinbesteko 5 Jai Esperientzia Kildare Hoteletan\nShiny Day TV Road-Trip Kildare-n zehar


San Juan bagilean - Bizkaieraren ataria\nGure artean San Juanetan hainbat ohitura zabaldu dira: bezpera gauean sua egin eta gainetik salto egitea, zuziak hartuta ortu-soloetan kantuak eta errezuak esatea, uragaz lotutako ohiturak, lora-sortak ateetan ipintea Halakoetan, gainera, konjuru moduko errezitaduak eta esaldiak botatzen dira:\nSan Juanetako kantuak be badagoz, Bizkaian zehar nahiko zabal. Aldaera hau Resurreccin Akuek Cancionero Popular Vasco lanean dakar.\nUdan, udan, udan\nSan Juan de la Portaletaa\nPosted on 2016/10/21 2019/04/26\nUra, ardaoa zein esnea, zenbat hartu edo erosi edota zenbat edan neurri bidez adierazo gura dogunean, eta, berbarako, bo...\nPosted on 2016/04/14 2019/04/02\nAzkuna Zentroan aurten IX. Gutun Zuria egingo da apirilaren 19tik 24ra bitartean. Aurtengo gaia 'Krimena eta delitua lit...\nPosted on 2013/05/16 2019/06/26\nAmorebieta-Etxanoko Udalak urte birik baten deitzen dauen Aita Santi Onaindia Ikerketa Beka deialdia atara barri dau.E...


Helduen antzerki taldean izen-ematea, hilaren 30era arte | El Diario Vasco\nOiartzunHelduen antzerki taldean izen-ematea, hilaren 30era arte\nHelduen antzerki taldean izen-ematea, hilaren 30era arte\nOiartzungo helduen antzerki taldean izena emateko epea dagoeneko zabaldu dute eta hilaren 30ean amaituko da epea. Izena emateko orriak eskuragarri daude zazpi toki hauetan: udaletxea, Elorsoro kiroldegia, Udal liburutegia, Muruetagoiena anbulatorioa, Garmendi txokolategia eta Makutxo eta Amazkar tabernak. Ikasturte berrian ere Teresa Andonegi izango da irakasle eta eskolak asteazkenetan emango dira Karaez kaleko lokalean (Mendibilen), 19:00etatik 21:00etara. Lehenengo eskola eguna irailaren 6a izango da.\nMatrikula 60 euro izango da oiartzuarrentzako eta 80 euro kanpokoentzako. Izen-emate orriarekin batera kuota ordaindu izanaren ziurtagiria aurkeztu beharko da (Euskadiko Kutxako 3035 0126 60 1260900006 kontuan) Elorsoro kiroldegian edota udaletxean.\nLa historia se revive en Arditurri Oiartzungo Udalak Okisa desegitea erabaki du ez ohiko udalbatzarrean


Haur bat irakurtzea: zergatik da garrantzitsua? | Consumer\nHaur bat irakurtzea: zergatik da garrantzitsua?\nLehen haurtzaroan ahoz egindako irakurketak eta istorioak haurraren garapenerako eta pentsamendurako pizgarri dira\narabera: Osteguna, 2015eko maiatzaren 21a\nIrakurketaren eta haurren promozioaren garrantzia ez da mugatzen jada liburuak hartzen dituzten eta haiekin esperimentatzen duten adin txikikoetara. Adituek nabarmendu dutenez, txiki-txikitatik irakurtzen hasten dira, haurtxoetatik hasita, baita oraindik amaren sabelean daudenean ere. Artikulu honek haur txikien irakurketaren eta pentsamenduaren artean dagoen harremana azpimarratzen du, lehenbailehen irakurtzen hastea komeni den eta horretarako aholku batzuk ematen dituen.\nIrakurketa eta pentsamendua haurtxoetan\nHaurtxoak “irakurtzen” du bere bizitzako lehen momentuetatik. Haurdunaldiaren laugarren hilabetetik (amaren ahotsa) eta jaio orduko (amaren aurpegiak eta keinuak) hautematen dituen soinuak eta irudiak ikusita, haurrak interpretazio-gaitasun bat jartzen du martxan, eta, gero, gauzei zentzua egozteko mekanismoaren parte da.\nParisko Unibertsitateko VII Denis Diderot katedradun Evelio Cabrejo-Parra psikoanalistaren eta hizkuntzalariaren hitzetan, “pentsamenduaren jardueraren jatorrian dago” soinu eta aurpegien irakurtze-ekintza hori.\nGustavo Martín Garzo idazle espainiarrak, Irakurketaren garrantziari buruzko Kazetaritza Saria jaso duenak, zera dio: “komeni da lehenbailehen irakurtzen hastea, gomendagarria baita irakurlea hitzez inguratuta jaio dadin”.\nHaurtxoari istorioak kontatzeko eta kontatzeko aholkuak\nIdatzitako lanen hedapena sustatzen duen Germán Sánchez Ruipérez Fundazioak, “liburuaren inguruan ezartzen diren ekintzak estimulu sentsorialen iturri dira, eta haurrak bizitza deskubritzeko aukera ematen dute”. Horregatik, hainbat aholku ematen ditu haurtxoekin irakurtzeko. Hona hemen garrantzitsuenetako batzuk.\nHasieratik istorioak kontatzea. Onena lehenbailehen hastea da. Kontakizun horiek oinarrizko beharretako bat bihurtzea da helburua: jatea, lo egitea, jolastea edo bainatzea.\nIzaera ludikoa aprobetxatzea. Kantak, nanak eta gorputzeko jokoak, jolas bat balitz bezala, irakurleen eta kulturaren munduan sartzeko modu bikaina dira. Hitzekin eta memoriarekin jolastea haurrak komunikatzeko duen gaitasuna da.\nUne egokia aurkitu. Irakurtzeko unerik onena haurra lasai eta lasai dagoenean da, batez ere liburuak ikusteko eta gozatzeko gogoa badu. Kasu horietan, edozein leku da egokia irakurketarako.\nHistorian gertatzen denari buruz hitz egitea. Proposamen batzuen bidez, ilustrazioak deskribatu, haurrari grazia egiten dioten hitzak errepikatu edo ikusizko jolasak egin nahi dira, betiere haurraren interesa bere begiradetatik, barreetatik, balduroetatik eta abarretatik abiatuz.\nEz behartu. Haurrak irakurtzeari uko egiten badio, horrek ez du esan nahi liburua gustukoa ez duenik edo ez duela nahi istorioak kontatzea, baizik eta une horretan nahi ez izatea. Kasu horretan, ideia alde batera uztea eta egoera egokiago bat itxarotea izango da onena.\nLiburuak eskura jartzea. Irakurketetatik eta ahozko kontakizunetatik haratago, ona da haurra liburua objektu gisa ezagutzea. Eta horretarako, jolas uztea baino hoberik ez. Jakina, haiekin gauza bera egingo du: ahora eramango du, hilko du edo agian orriak emango dizkio (paperezkoak badira). Baina hori ez da arazo bat. Ale bereziak daude haurtxoa, material eta ehundura desberdinekin esperimentatzeko.\nhaurra suspertu haurrak leer a los bebés-eu libros para bebés-eu libros-eu padres-eu


TAO gestioa - Noticia detalle - Zarautz\nTAO BEREIZGARRIA TRAMITATZEKO ORDUTEGIA ZABALDU DA\nTAO bulegoan azken egunetan ematen ari diren jende ilarak ahal den neurrian arintzeko helburuarekin, bezeroen arreta ordutegia zabalduko da, bihar bertan, jende kopurua jaisten hasi bitartean.\nHala, arreta ordutegi berria 9:00etatik hasi eta 20:30eak bitartean luzatuko da, etenik gabe, astelehenetik ostiralera. Era berean, larunbatetan ere zabalik egongo da bulegoa, 9:00etatik 15:00etara. TAO bereizgarriaren kudeaketarako bi ilara jarriko dira: bata, izapideak egiteko eta, bestea, ordainketak egiteko eta bereizgarria jasotzeko.\nZentzu honetan, erabiltzaile guztiei gogorarazten zaie COVID19 egoeran jarraitzen dugula eta, iaz bezala, ahalden neurrian, TAO bereizgarriaren kudeaketa modu ez presentzialean egitea gomendatzen dela (posta elektroniko bidez, Whatsapp-ez edo Telegram bidez).\nAzkenik, erabiltzaileak lasaitzeko helburuarekin, gogorarazi iazko binetak ekainaren 25a bitartean egongo direla indarrean.\nUrtero ilara handiak sortzen dira bereizgarria eskuratzeko momentua iristen denean. Aurten, nahiz eta COVID19 dela eta tramitazioa beste bide batzuetatik egitea gomendatu dugun, egia da jende asko gerturatzen ari dela bulegora, ordainketa zuzenean egitea nahiago duelako”, argitu du Iker Basurkok (EAJ-PNV) Mugikortasun zinegotziak. “Aurten, Ordenantza berriaren tramitazioa medio, edozein administrazio prozesutan ezarritako epeak bete behar izan ditugu eta, ondorioz, bereizgarrien banaketa atzeratu egin da. Positiboan pentsatu behar dugu, izan ere, datorren urtean egoera normala izatea espero dugu, COVDI19ari dagokionez, eta tramitazio guztia urtearen hasieran egin ahal izango dugu. Gainera, herritar askok bankuak helbideratua izango du ordainketa eta, honek, kudeaketa askoz eroso eta arinagoa izatea ekarriko du”.


Neska-mutilek osatutako sokak Asteasun eta Bergaran — dantzan.eus\nHemen zaude: Hasiera › Komunitatea › Kattalin Agerre › Neska-mutilek osatutako sokak Asteasun eta Bergaran\nSanpedroetako soka-dantza, Asteasu, 2018-06-29. Argazkia: Maite Irizar-Dantzan CC-BY-SA\nSan Pedro egunean Asteasun eta San Martzial egunean Bergaran, neskek zein mutilek dantzatu dituzte aurreskuak. Genero bereizketak alde batera utzi eta dantzariak bihurtu nahi izan dira protagonista.\nSan Pedro egunean, ekainaren 29an, asteasuar ugari elkartu dira Elizmendin. Meza, omenaldiak, hamaiketakoa eta dantza-sokarekin ospatu dute jaia. Aurtengoan, orain arte ez bezala, neskak eta mutilak atera dira sokan. Jaiak prestatzeko bileratan proposatu omen da aurten nesken parte hartzea gauzatzeko aukera eta horrela animatu dira neskak.\n1936ko Gerratik egin gabe egon ostean, 2008an ekin zioten asteasuarrek atzera ere dantza-soka egiteari. Angeles Uzkudun herritarrak emandako testigantzekin osatu zuten soka herriko gizon helduekin. Azken bizpahiru urteotan, gero eta gazteagoak ziren partaideak, eta aurretik herriko hainbat ahotsek proposatutakoekin aurten erabaki dute sokako kideak gizonak eta emakumeak izatea.\nSan Martzialeko aurreskua\nBiharamunean, bergararrek asteasuarren bide beretik jarraitu dute, emakumeek eta gizonek osatutako aurreskua dantzatu baitute Bergarako San Martzial erromerian. Aurreskuak azaldu digunez, aldaketa modu naturalean eman da, "dantza Xamatz dantza taldeko oraingo eta lehengo dantzariek eta zinegotziek egiten dugu. Aurten jende berria sartu da, lehen dantzan ibili gabeak ere bai, propio soka-dantzako entseguetan prestatu dute dantza".\nSanmartzialetako soka-dantza, Bergara, 2018-06-30. Argazkia: goiena.eus\nAzken urteetan nahiko soka heldua ateratzen omen zen, aurtengo berrikuntza bikoitza izan da, soka gaztetzearekin batera emakumeak sartu baitira. Aurtengoa berdintasunera bidean lehenengo urratsa izan da, hurrengo pausoa aurreskua edo atzeskua emakumea izatea izan liteke, "herrian emakumezko dantzari on dezente daudela ikusita, horiek animatzea izango litzateke ona, berritua eman ahal izateko sokari".


Adi Minbizia duten Txakurren Sintoma eta Seinaleei Txakurren Mundua\nMinbizia da horietako bat animalia askoren heriotza-kausa nagusiak katuak eta txakurrak diren bezala, horregatik da garrantzitsua zeinuak ezagutu gaixotasun horren garaian prebenitzeko.\nInformazio hau zuzenduta dago Salud animalia horien eta, horrela, zure maskotaren bizitza luzatzen lagunduko dizute.\n1 Txakurren minbiziaren abisu seinaleak\n1.1 Kolpeak edo masak\n1.2 Usain anormalak\n1.3 Gorotz anormalak\n1.4 Pisu galera\n1.5 Goserik eza\n1.7 Ohitura aldaketak\nTxakurren minbiziaren abisu seinaleak\nKolpeak edo masak\nEz dira zure maskotetan ikusten dituzun baloi edo kolpe guztiak minbizi tumoreak, baina, hala ere, ez zenuke ahaztu behar zure maskotaren osasuna eta joan albaitariarengana azterketa egitera eta horrela gaixotasunak garaiz ekidin. Ziur aski albaitariak egingo du biopsia.\nThe usain txarrak zure txakurraren gorputzeko zenbait ataletan arreta objektu izan beharko litzateke, izan ere ahoko minbizia, sudurrak edo anal eskualdeek usain txarrak sortzea eragiten dute.\nBehatzen baduzu odola aulkian zure maskotaren edo egun batzuk ditu beherakoa. Garrantzitsua da albaitaria lehenbailehen ikustea.\nBehin zure txakurrak pisua nabarmen galdu badu hau izan liteke minbizia abisu seinalea eta garrantzitsua da albaitariaren sintoma horien berri berehala ematea.\nZure maskotak gosea galtzen duenean arazo askoren erakusle da, baina sintoma hori ez da nahitaezkoa minbiziaren seinale. Hala ere, goserik eza baten adierazle da ahoko tumorea eta horren ondorioz, zure maskotak ezin du jan.\nZure katuak edo txakurrak minbizia badu, horrek sor dezake animaliaren depresioa.\nedozein aldatu zure txakurraren ohiturak beren burua arintzeko, horren seinale izan daiteke minbizia abisua.\nZure animaliak ibiltzeko zailtasunak baditu edo alperrik ibiltzen bada eta mina oso larria dela ohartzen bazara, baliteke minbizia sintoma.\nArtikuluaren bide osoa: Txakurren mundua » Txakur orokorrak » Gaixotasun » Minbiziaren 10 abisu seinale txakurrengan\nZenbat pisatu behar du nire Urrezko Txakurrak


Beste bi langile soldatapean erailak Euskal Herrian – Kontu Lepo\nBeste bi langile soldatapean erailak Euskal Herrian\n2019-07-11 / Kontu Lepo / 0 Iritzi\nDuela 3 egun, 62 urteko langile bat eraila izan zen Irunberriko lursail batean, traktore batek azpian hartuta. Horrez gain, joan den astean, Tubacex enpresaren Laudioko lantokian 25 urteko langilea eraila izan zen. Pieza bat gerori zitzaion gainera. 10 urtean, enpresa horretan erail duten laugarren langilea da gaztea. 2019. urtean, 29 langile erail dituzte soldatapeko lanean Euskal Herrian.\nGertakari horien aurrean, hasteko, gure babesa adierazi nahi diegu beren familiei eta gertukoenei. Horrekin batera, gertaera horiek gogor salatzea dagokigu, ez baitira fenomeno isolatuak, ezta kasualitatearen ondorio ere; ez baitira heriotzak, erailketak baizik.\nKapitalaren jabe den klaseari kapitala metatzea gero eta gehiago kostatzen zaion garaiotan, akumulazio hori bermatzeko hartzen diren neurriak kaltegarriak izan ohi dira langileontzat. Asko duenak gehiago izan dezan, gutxi duenari gehiago kendu behar zaio. Lanaldiak luzatzen dizkigute, produkzioa azkartzera behartzen gaituzte, presio bortitzak pairatu ohi ditugu… Lan baldintzen kaskartzea eta horien artean segurtasun falta, irabazien logikari erantzuten dioten neurri horietako batzuk dira. Neurri horien ondorio latzena da bizitza galtzea.\nHorren aurrean, antolatu eta lan baldintza hobeak lortzera begira greban dihardute Euskal Herriko hainbat sektoretako langileek. Horren adibide dira Loiuko aireportuko langileak, Bizkaiko Domino’s Pizzakoak edota Gipuzkoako egoitzetakoak, besteak beste. Gure elkartasunik beroena bidaltzen dizuegu guztioi ere!\nAmaitzeko, lan baldintzen hobekuntza helburu duen borrokarekin batera, beharrezko zaigu gaitzaren kausa den erroarekin amaitzea; kapitalismoan ez baitu tokirik gizatasunak, irabaziak lortzera bideratuta dagoen sistema baita bere osotasunean. Horretarako, nahitaezkoa da langileon arteko elkartasuna eta borroka, inork ez digunez oparituko gurea dena, geure eskuez hartu beharko baitugu zor zaiguna.\nIkasle Abertzaleen eta Sorturen arteko liskarraz


Ongi etorri 19-20! - Elorrioko Txintxirri Ikastola\nOngi etorri 19-20!\n» Ongi etorri 19-20!\nIkasturte berriari ongi etorria eman diogu eta apurka apurka gure ikastola bete egin da.\nApurka-apurka ikasleak euren geletan sartu eta bete dituzte. Ilusioa eta jakinmina handia izan da, eta negar batzuk ere entzun ditugu. Baina ziur apurka apurka bakoitzak bere lekua hartuko duela eta taldean erronka berriei eutsiko diegula. hel horri!


Handizkako Hegazti Elikadura Automatikoko Sistema Fabrikatzailea eta Hornitzailea |QZ\nHegaztiak elikatzeko sistema automatikoa\nHegaztiak elikatzeko eta edateko ekipamenduak oso erabiliak dira Pakistanen, Filipinetan, Indonesian... Batez ere abeltzaintzarako, hegaztitegirako, abeltzaintzarako, oilaskorako eta abarretarako erabiltzen da.\nOihalak elikatzeko sistema automatikoa gidatzeko gailu bat, hopper bat, garraiatzeko hodi bat, barrena, erretiluak, esekidura altxatzeko gailua, perching-aren aurkako gailua eta jario-sentsore bat barne.\nSistemaren funtzio nagusia hoppertik jarioa elikatzeko zartagin bakoitzean garraiatzea da oihalaren jatea ziurtatzeko eta maila-sentsorearen norabideak automatikoki kontrolatzen duena, motorra funtziona dezan edo geldiarazteko.\nElikadura automatikoaren sistemaren abantaila eta ezaugarria:\nElikadura-mailaren doikuntza motak\nAltuera egokia da oilaskoen adin guztietarako, sarbide erraza eta egun batetik bestera elikatzen hasteko.\nKontrolatu elikadura-hondakinak zartagin sakon gisa;sarbide errazeko jarioa azaleko ertz gisa, elikatzeko espazio zabala eskaintzen du.\nGorde jarioa;jario-hondakin gutxiago, elikadura-bihurketa hobetu.\nMantendu jarioaren banaketa uniforme eta azkar.\nErabat automatikoak oilasko erregaiak eta hazkuntzako hegazti-ekipamenduak\n1.Elikadura sistema nagusia\n2.Zartagin elikadura-lerro automatikoa\n3.Titina edateko lerro automatikoa\n4.Aireztapen haizagailu sistema\n5.Hozteko pad sistema\n8.Spray desinfekzio sistema\n9.Ingurumena kontrolatzeko sistema\nMateriala: beroan galbanizatutako xafla, lodiera: 1 mm\nElikadura-hodiaren diametroa: Φ45mm\nMateriala: beroan galbanizatutako xafla tutua zink estaldura-kopurua duena - 275 m2 baino gehiago.\nHegoafrikatik inportatutakoa, elikatzeko gaitasuna: 450Kg/h\n4 elikadura-ontzi/3 m,\n4. Kontrolatu elikadura-pan (sentsorearekin)\ndenbora atzerapen tartea: 0-2 ordu\nSentsorea elikadura-lerro bakoitzaren amaieran instalatu ohi da eta horrek motorra piztu eta itzali kontrolatzen du elikadura automatikoki emateko.Motorra funtzionatzen hasiko da eta jarioa helarazten du sentsoreak jarioa ukitzen ez duenean, motorrak jarioa emateari utziko dio sentsoreak jarioa ukitzen duenean.\nTentsioa: 380V / 220V / beste batzuk, trifasikoa / monofasikoa\nMaiztasuna: 50Hz, korronte korronte\n6.Konektore-kutxa Konexio irmoa\n7.Bukaerako hodia Bukaerako hodiaren posizioa\n8.Pertxaren aurkako sistema Oiloak lurrean luzaroan geratzea eragozten du.\n9.Altxatzea eta esekidura Oso erosoa da elikadura-lerroaren altuera winch bidez doitzea.\n10.Hopper-ontzia Hopper ontziaren posizioa\n11.Habea Gurutze-habearen posizioa\nTitia edateko lerro automatikoa\nUr hornitzeko hodi karratua 22 mm x 22 mm.\nArgi erresistentea den ur-hodiak algak saihesten ditu.\nAltzairu herdoilgaitzezko gorputza eta plastikozko oskola dituen titia.\nErraza elkarrekin bultzatzea.\nEsekigailu tolesgarriak ur-hodiari irmo eusten diote bakean.\nPlastikozko zoladura sistema\nPP %100 hutsa\nZuloaren tamaina handiagoa: 20X24mm\nZuloaren tamaina txikiagoa: 13X17mm\n2.Altuera: 9cm, 12cm\nIngurumena kontrolatzeko sistema\n*12 etapako kontrola\n*itxitako abeltzaintzako eraikinetan aireztapena kontrolatzeko erabiltzen da\nErrendimendu handiko CPU\nKontroladoreak MicroChip PIC18F4685 aukeratzen du, Microchip-en azken produktua, CPU nagusi gisa.\nMota itxia kontrolagailu itxitura\nKontrolagailuak 16 egoera LED gorri ditu, eta horrek uneko funtzionamenduaren egoera adierazten du, erabiltzaileari eragiketa kontrolatzeko aukera emanez\nsistemaren eraikinera sartu gabe.\nAurrekoa: Hegazti Nipple edateko sistema\nHurrengoa: txerri aska\nhegazti-etxea elikatzeko sistema\nanimalia elikatzeko siloak\nAlde bikoitzeko aska lehorra Abeltzaintzako ekipamendua...\npentsu siloak erosi\nHegazti-etxebizitza sistema, Txerri aska, Baserriko Siloak, Elikatzeko Siloak, Fan eta Pad lurruntze-sistemak, Hegazti Haztegia Fan,


EH Bildu udal aurrekontua berriz aztertzeko prest - etakitto.eus\nEH Bildu udal aurrekontua berriz aztertzeko prest\nETA KITTO 2020, Mar 30\nKoronabirusak eragin duen osasun krisiaren aurrean “neurri ausartak eta adostuak” hartu behar direla uste du EH Bilduk. “2020ko Udal aurrekontu osoa aztertzea, premiazkoak ez diren ekintzak 2021ra atzeratzea eta baliabide ekonomikoak Covid-19aren krisialdiak eragin eta eragingo dituen ondorioak apaltzeko bideratzea”, eskatzen du alderdiak.\nEH Bilduk egoera honetan gainontzeko alderdiekin sortu den elkarlana azpimarratzen du. “Elkarlanerako unea da eta horrela jarraituko du EH Bilduk”. Egoera zaurgarrienean dauden eibartarrak buruan dituztela dio eta, zaintza asistentzialena hasieratik bermatuta egon arren, zaintza kontzeptua askoz zabalagoa dela uste du. “Ziur gaude Eibarko etxe askotan zailtasuna izaten ari direla haurren etxerako lanak egiteko eta laguntza eskertuko luketela. Eta bestetik, egoera zaurgarrian egon daitekeen beste kolektibo garrantzitsu bat etxeetan lan egiten duten emakumeena da. Hauen egoerari buruzko lanketa egitea eskatuko dugu”.\nEgoera berezi honen ondorio ekonomikoen aldetik, Udal talde guztiek Udal tasa guztiak aztertzea begi onez ikusi dute. “Autonomo, tabernari edo dendari txiki kaltetuenei laguntzeko”. Horregatik, EH Bildurentzat 2020ko Udal aurrekontu osoa aztertzeko ordua heldu da.\n#covid19#koronabirusaCOVID-19EH BilduUdal aurrekontua\n« Errenta aitorpena euskaraz egiteko kanpaina jarriko dute martxan Sofia Machin eta Nuria Robleño: “Covid-19ak beste modu batera lan egiteko aukera eman digu” »


Defentsa flash jokoak free\nDefentsa Witch Gaztelua\nEstrategikoa Defensa 3\nFronte Defentsa lerroak Ops\nBart Simpson defentsa\nArmadura Games Defensa\nDefentsa estrategia - 7\nStarcraft Zergling Defentsa\nHilen Slayer Defensa\nICarly: World komandante\nGames Defensa gotorleku, gaztelu, dorre, erasoa hiria - lehen jokalaria nork online jolasteko etsaiaren aurkako erabaki zeregina da.\nAtzerrian eutsi eta ez etsi defentsa flash jokoak doan deituz. Islatzen etsaiaren erasoak izan masiboki eta aldizka alde guztietatik. Etsaia dator, lur har, pertsona suntsitu nahian. Ez utzi, gutxienez, eskatzen printzipioa da. Inor ez da onartzen duzuna dagokio hautatzeko! Baina ez dago nork ez du zure ideal buruzko zaintzeko, eta armada ugari ekarriko zuen zurekin lehian indarra, erresistentzia eta taktikak in villain da beti. Etsaia dator eta orduan, etapa trebetasun bakoitzean handitzen eta hartzen indartsu arma gehiago. Guztiak flash games printzipioa bera gainean eraikitako online defentsa, utzi storyline feud. Espazioa piraten eraso gutxiago garatu planeta, baina zorte zinen, zuk arsenal militarren moderno bat ere duelako. Onena laser pistolak, hilgarria izpiak, fireballs, Destabilizers molekularreko are magikoa ekipamendu gonbidapen gabeko ezezagunen aurkako gerra erabilgarria. Garrantzitsua da ez hurbilegi planetako hurbiltzeko horiek utzi, eta kanpoaldean erasoa uxatzeko. Ibilgailu bat gidatzeko, jarduteko, bat-batean eta azkar egiteko "gonbidatuak" ezin bildu. Urak ere infekzio beteta duten eraso eta defentsaren lekukoek jokoak online. Etsaiaren submarines nahi zure ura sartu, zure flota raking. Baina zure ontziak dira azken ekipoduna. Aukeratzen Maparen etsaia, hartu zion ikusmena on eta torpedo askatzeko leku zaurgarria, ziur etsaia hondoratzea izan. Ere arriskuan urpekariak, eta oso larriak. Dute itsasoetan harrapari, eta ezin ados erasotuak dira. Bere arpoiak eta arma hilgarria, zein denda birtualean dugu prestatu baino ezin gelditu. Batek piraten orokorrean unscrupulous eta ardura hartuko itsasontzia, ahal bada, ontzi guztiak beren bilges garbitzeko eta hiltzeko komando. Ez zure ontzi ontzi-kopuru handi bat lortzen dute? Nahikoa bizi zaren Hori gerta espero dugu. Free jokoak, defentsa jolasten, pertsonaiak dibertigarriak asko aurkituko duzu. Horiek marrazki bizidunak, komiki liburuak, filmak, beste ordenagailu jokoak ipuin heroiak dira. Zortea Bart Simpson, egiazko abertzaletasuna erakutsi zuten eta hiria babesten zonbi inbasioa nork kudeatu behar zara. Abeslari eta dantzari laguntzaz Gangnam beren instalazioetan babestu egingo, atzerritarrei heriotza dantzatzen. Ustiategien babestu nahi direnean lehiakide edo izurriteak eraso ere behar. Borrokatzeko baliabide inprobisatu dute horiek, funtsean, eskuareak eta palak edo fruta uzta. Eta Mario eta Luigi batera behin onddo erresuma izan baso munstroak aurka borrokatzeko. Baina anaiak dira ezezagunekin ez landareak eraso, eta, ondorioz, dena dihoa joan behar. Mutilak maite dorrea defentsa jokoak, eta bertan, kontuan hartu behar dugu eskuragarri arma arsenal, zenbakia eta potentzia etsaiaren arautzeko, besterik Borroka unitate ahaltsuagoa erakartzeko. Lursail horietan ohi dira robotak ordenatzeko, teilatuak raking etsaia elementu parte hartzen. Denek suntsipen-erradioa du, eta beharrezkoa da guztiak kokatzeko, beraz, etengabe mantendu dute berehalako mehatxu, projectiles tiro. Dute atzerritarrei, zonbi, robotak, ekipo militarrak, magoak aurka borrokatzeko. Daiteke ere garai ezberdinetan izan: etorkizunean, oraina, Erdi Aroan, harrizko adina edo sinestezina fikzioa, mundu apokaliptikoa. Eta Ingurune surrealista da, dibertigarria play, mundu ilusiozko eta bertan aukera sinestezina eta potentziala eskaintzen Ohituta egoeretan nabigatu nahian.


Azkorri, 2018ko azaroaren 21a\nAzken ikasturteetako hitzaldi pedagogikoetan, irakasleekin izan dituzuen bileretan eta Bazkide Biltzarretan esan bezala, 16/17 ikasturte hasieran, eta Ikastetxeko etapa guztietan irakaskuntza-irakaspen prozesuaren diagnostiko bat egin ondoren, Azkorriko Eredu Pedagogikoa diseinatzen hasi ginen.\nEredu horrekin bat etorriz, azken bi ikasturteetan konpetentziak landu ditugu Ikastetxeko etapa guztietan. 18/19 ikasturte honetan, gainera, horiek ebaluatzen hasi gara. Hori dela eta, ebaluatzeko modua aldatu behar izan dugu eta, beraz, ebaluazio txostena eta bertan agertzen diren azalpenak ere aldatu behar izan ditugu.\nAurtengo ikasturtetik aurrera, Matematikak, Natura Zientziak, Gizarte Zientziak, Gaztelania, Ingelesa eta Euskara ikasgaietan azken nota zehaztuko duten bost osagai hartuko dira kontuan.\nDatorren ikasturtetik aurrera, gainerako ikasgaiak ere horrela ebaluatuko dira.\nIkasgaiak konpetentzia hauetan daude banatuta:\nKomunikatzeko konpetentzia. Honetan entzumena, mintzamena, irakurmena eta idazmena daude.\nIkasten eta pentsatzen ikasteko konpetentzia. Ikasteko estrategiak, adimen trebetasunak eta abar hartzen ditu barne.\nLan kooperatiborako eta ekiteko konpetentzia. (3. hiruhilekoan soilik ebaluatuko da)\nIzaten ikasteko konpetentzia. Garapen pertsonalari lotutako alderdiak ebaluatuko dira, besteak beste, elkarbizitza eta erantzukizunak hartzea.\nDisziplina barruko oinarrizko konpetentziak. Zuzenean ikasgaien edukiei lotuta daude. Hauexek izango dira: Matematika, Zientzia, Gizarte eta Herritartasunerako konpetentziak, eta Hizkuntza komunikaziorako konpetentzia hiru hizkuntzatan.\nKonpetentzia horiek lehen ebaluatzen ziren elementu askotan xehatzen dira.\nHorrela, azken notetan, ikasgaiak eta beraiei dagozkien edukiak eta prozedurak aintzat hartzeaz gain, ikasgaietan lortutako konpetentzien garapen maila ere azaltzen da.\nLehen aldiz egingo dugun urrats handia da. Horrexegatik, uste dugu aldaketa onartzeko eta egokitzeko denbora bat eman behar diogula elkarri.\nAldaketa horrek, zuen seme eta alaben ikasketetan ez ezik, haien garapen osoan ere ondorio positiboak izango dituela uste dugu irmoki.\nGutun hau bidaltzeaz gain, gonbidatzen zaituztegu ebaluatzeko modu berria eta txosten berriak ere azaltzeko, abenduaren 13an, arratsaldeko 18:00tan, izango dugun bilerara.


ekaina 2014 - Page 2 of 3 - Zientzia Kaiera\nAmaia Portugal Joan den astean bolo-bolo zabaldu zen albistea: makina batek Turingen testa gainditu omen du, historian lehenbizikoz. Eugene Goostman izeneko konputazio programak bete zuen erronka, Readingeko Unibertsitateak Londresen antolatutako lehiaketa batean, ekainaren 7an; hain zuzen ere, Alan Turingen heriotzaren […]\nUPV/EHUren eta Nottingham-eko Unibertsitatearen artean eginiko ikerketa baten bidez, alkoholaren gehiegizko kontsumoak garunean eragin ditzakeen kalteak, eskala molekularrean, identifikatu dituzte lehen aldiz. Zehazki, ikertzaile taldeak garuneko eremu prefrontalean sortzen diren asaldurak zehaztu ditu. Eremu hori garuneko eboluzionatuena da eta funtzio […]\nMapping Ignorance-n asteon argitaratu diren artikuluak: Gehien ikertu den ohiko prozesu zelularra da besikula sinaptikoen birziklatzea, behin sinapsian neurotransmisoreak (exozitosiz) askatu ondoren eta berriz ere, zelula-mintzarekin bat egiten duenean (endozitosiz). Prozesua deskribatu ondoren zintzilik zegoen gauza bat zen, haren kuantifikazioa […]\nNaia, duela bi mila urte baino gehiago bizi izan zen. Liraina eta txikia zen, baina ezer gutxi dakigu horretaz gain. Kontua da egun batean, okerreko urrats bat egin zuela, bere bizitzako azken urratsa. Berak egin zuen, edo eginarazi egin zioten […]\nAmaia Portugal Gure planetako tontor, sakonune eta tarteko gorabehera guztiak ondo baino hobeto ezagutzen dituzte TerraSAR-X eta TanDEM-X radar sateliteek. Azken hau ordurako Lurraren orbitan zebilen aurrenekoaren bidaide bihurtu zen 2010ean, eta ordutik, 800 milioi kilometro egin dituzte elkarrekin, 514 […]\nKutsadurak galarazi egiten du altzairu herdoilkorrezko eskulturetan sortu ohi den babes-geruza sortzea Altzairu herdoilkorra estalperik gabeko eremuetan luze irauteko berariaz sortutako altzairu berezia da. Bilbon, ordea, altzairu horrekin egindako eskultura batzuk -Eduardo Chillidaren Besarkada XI eta Begirari IV, kasu- ez […]\nZeri buruz hitz egin da sarean asteon? Hainbat zientzia-gai jorratu dira Interneten eta hementxe dituzue laburbilduta. Argazkia: @Project_Raw Roboten etorrerak bizimodua aldatuko zigula aurreikusi zuten adituek. Egun, bizimodua erraztu egin digute edota asmo horrekin dabiltza behintzat, robotak garatzen dituzten ikertzaileak […]\nMapping Ignorance-n asteon argitaratu diren artikuluak: Galileo Galilei lehena izan zen eraztunak ikusten planeta baten inguruan. Aldiz, ez zen izan gai haren teleskopio sinple eta iraultzailearen bidez ikusten zuen irudia ulertzeko. Hamarkadak behar izan ziren Christian Huygens konturatu arte planetaren […]


Itxuraldatuta, itxurakeriarik gabe - - uztarria.eus\nItxuraldatuta, itxurakeriarik gabe\nJulene Frantzesena 2020-07-29 08:23\nJulene Frantzesenak 2020ko uztaileko Uztarria aldizkarian idatzitako iritzi artikulua da honako hau.\nIa 22 urte dira herritar talde batek Uztarria aldizkariaren lehen zenbakia kaleratu zuela. “Ño, egin du euririk ordutik”, esango du hilero aldizkaria etxean jasotzen duen zenbaitek. Eskuetan duzuena 229.a da, eta zenbaki borobila ez bada ere, inflexio puntu baten adierazlea da.\nZenbat protagonista, zenbat testu eta argazki, zenbat lan, zenbat herritar, zenbat kolaborazio eta iritzi, zenbat laguntza… Zenbat, 1998ko azaro hartatik! Horiexek osatzen dute Uztarriaren bihotza, eta proiektuari sostengua ematen dioten herritarrak nahiz erakundeak dira birikak.\nBerrikuntzak beti dira berrikuntza. Aldaketak beti dira aldaketa. Eta Uztarriaren proiektuari iritsi zaio, beste behin, berrikuntzak eta aldaketak egiteko unea. Erronka izan da egia esan; izan ere, bi euskarri garrantzitsuenak berritzea ez da bat-bateko ideia eta lana izan. Baina betiko moduan, gogoz eta ilusioz aritu gara lanean, zerbait berria sortzeak edo berritzeak ematen duen indarrarekin.\nBerrikuntzak eta aldaketak ez dira etorri halabeharrez. Hala sentiarazten digute herritarrek, komunitateak, herriak. Baina behar zen aldaketa, eta eman dugu pausoa: 2020ko uztailarekin etorri dira aldizkari eta webgune berritua. Itxura da aldatu dena; funtsak bera izaten segitzen du, hori baita gure nortasuna, izateko arrazoia: herritarrak euskara hutsean informatzea. Eta diseinua aldatuta, aldizkariari orriak erantsita, kolaboratzaile sarea berrantolatuta eta eduki batzuk aldatuta, Uztarriak hasierako helburu berberarekin segituko du lanean, gaur eta bihar.\nWebgune berria ere itxuraldatuta estreinatuko du Uztarriak egunotan. Molde berrietara egokituta, Interneteko joera berriei erantzuteko moldaketak eginda eta haize berria sartuta, lehengo modu berarekin segituko du azpeitiarrei herriko informazioa ematen. Urteko 365 egunetan gelditzen ez den euskararen eta informazioaren Azpeitiko motorrak martxan segituko du.\nEz dira garai errazak euskarazko hedabideentzat; izan ere, koronabirusak munduko txoko, jendarteko ertz eta herriko bazter guztiak kolpatu ditu, eta euskarazko hedabideen sektorea ere bai. Baina herri ekimenez sortutako euskarazko hedabideek badute euskarri bat, martxan dituzte bihotzak eta birikak, eta hori argi ikusi da pandemiak eragindako krisiaren erdian: tokiko euskarazko hedabideen kontsumoak ikaragarri egin du gora. Pandemiak estututako sokaren itomena arintzen laguntzen dute horrelako datuek eta horrelako babesak.\nItxura aldatuta, baina itxurakeriarik gabe. Herritarren ahotsa izaten, herritarren bozgorailu eta bitarteko izaten. Bidea urratzen segituko dugu, Uztarriaren bihotza eta birikak inoiz itzal ez daitezen


erabili.eus/ Ziurtagiriaren Elkarteak Bai Euskarari Ziurtagiriak banatu ditu lehenengoz Azpeitian\nHemen zaude: Sarrera » Euskara Patronatuaren plangintzak » Gurien » Ziurtagiriaren Elkarteak Bai Euskarari Ziurtagiriak banatu ditu lehenengoz Azpeitian\nZiurtagiriaren Elkarteak Bai Euskarari Ziurtagiriak banatu ditu lehenengoz Azpeitian\n2012-01-13 / 12:10 / Ziurtagiriaren Elkartea ENPRESAK\nAinhoa Beristain eta Mari Jose Iturria Azpeitiko Udaleko Euskara batzordeburuek eta Rober Gutiérrez Ziurtagiriaren Elkarteko zuzendariak banatu zituzten atzo (2012-1-12) Bai Euskarari Ziurtagiriak. Ekitaldia Sanagustin kulturgunean izan zen eta guztira Azpeitiko 47 enpresa, komertzio eta era guztietako entitatek jaso zuten Ziurtagiria. Atzo eguerdiko banaketa ekitaldiak bi urteko sustapen lanari amaiera eman zion.\nZiurtagiriaren Elkarteak, euskararen normalizazioa eragiteko helburuarekin Bai Euskarari Ziurtagiria jaso duten 47 enpresek, saltokiek eta bestelako entitateek egiten duten lanaren aitortza egin zuen atzo Azpeitian, Sanagustin kulturgunean. Atzo eguerdiko Bai Euskarari Ziurtagiriaren banaketa ekitaldia 2010az geroztik egindako sustapen lanaren emaitza izan zen. Ordura arte, Azpeitiko 24 enpresek, komertziok eta era guztietako entitateek zeukaten Ziurtagiria, eta bi urteren bueltan, kopurua bikoiztea lortu eta gaur egun 47 dira ziurtagiridunak.\nAzpeitian banatu diren 47 Ziurtagirietatik zortzik Zerbitzua eta lana euskaraz maila lortu dute, 28k Zerbitzua euskaraz maila eta gainontzeko guztiek, hots, 11k, Bidean maila. Maila igotzea lortu dutenen artean, aipagarria da Otamendi erloju eta bitxidenda eta Katuka zerbitzua euskaraz emateko gai direla. Era berean, aipagarria da azkeneko urtean hiru entitate berrik eskuratu dutela Ziurtagiria: Biur arropa denda, Carmona Ehorzketak eta Electricidad Electrónica Esnaola.\nBanaketa ekitaldian Ainhoa Beristain Azpeitiko Udaleko Euskara batzordeburuak nabarmendu zuen "euskarak Azpeitiko jendearen nortasuna" eraikitzen duela. "Euskarak egiten gaitu euskaldun eta azpeitiar -jarraitu zuen-, garena euskaraz garelako".\nEuskara batzordeburuak esker oneko hitzak izan zituen Bai Euskarari Ziurtagiria jaso duten guztientzat: "Saltokietan ere euskaraz saltzen duzue, euskaraz egiten duzue azpeitiarrekin, zuek ere Azpeitia zaretelako. Gaur, zaretena aitortuko zaizue Bai Euskarari Ziurtagiriaren bidez. Azpeitiarren izenean aitormen hori egin nahi dizuegu; Azpeitiko herriaren izenean, esker ona adierazi nahi dizuegu: mila esker zuek ere, euskaraz, Azpeitia izateagatik eta Azpeitia egiteagatik".\nRober Gutiérrezek, Ziurtagiriaren Elkartearen zuzendariak, Bai Euskarari Ziurtagiria jaso duten entitateak zoriondu ondoren, norabide berean "urrats biziak" ematen jarraitzera animatu zituen Sanagustin kulturgunean bildutako guztiak. Euskarari arnasgune berriak zabaltzeko beharraz hitz egin zuen Gutiérrezek: "Ezinbestekoa da euskaraz bizitzeko hautua egiten dutenei horretarako aukerak eta erraztasunak ematea".\nZentzu horretan, erantzukizunez jokatu behar dela adierazi zuen, "eredu egokiak eskainiz, lege ausart eta egokiak bideratuz, epeak ezarriz, diru inbertsioak eginez eta diruz lagunduz urrats biziak eman nahi dituzten entitate, enpresa eta era guztietako establezimenduak".\nEra berean, enpresa, saltoki eta gainerako entitateei hizkuntzaren aldagaia "baliatzeko" deia egin zien, "besteekiko abantaila lortzeko osagai edo ezaugarri esanguratsua delako. Berritzaileak izan behar duzue, eta jabetu kontsumitzaile eta erabiltzaileontzat hizkuntza aldagai ezinbestekoa dela, produktuak eta zerbitzuak erakargarriagoak direla gure hizkuntzan eskainiz gero".


Aitor Luna: "Indibidualtasuna errotuegi dugu" — Gaztezulo\nAitor Luna: "Indibidualtasuna errotuegi dugu"\nAitor Luna: "Indibidualtasuna errotuegi dugu" https://www.gaztezulo.eus/albisteak/aitor-luna-quotindibidualtasuna-errotuegi-duguquot https://www.gaztezulo.eus/albisteak/aitor-luna-quotindibidualtasuna-errotuegi-duguquot/@@download/image/aitor_luna_1_1359124949.jpg\nTestua: Maialen Goñi, Argazkiak: Thor Castro\nKameren aurrean Aitor Luna da. Nortasun agirian, Aitor Gonzalez Luna. Eta gurekin, ongi pasatzeko gogoz etorri den mutil gaztea. Askok ezagutzen dute, baina inor gutxik daki bergararrarekin ez dagoela elkarrizketa serioa egiterik.\nAntzeztaldeko Aktore Onenaren Saria jaso zuen iaz Espainiako Aktoreen Elkartearen eskutik, baina "ospetsuz beteriko estreinaldiak eta gaualdiak" ez ditu gustuko. Azken bi telesailetan prestakuntza fisiko handiko pertsonaiak gorpuztu ditu, aldiz, ez du kirola egitea gehiegi atsegin eta gimnasiora joatea eginbehartzat hartzen du. "Ez naiz goapoa", dio arduragabe. Beste behin ere, azala eta hondoa, irudia eta nortasuna, urrun daude elkarrengandik, eta aukera edukita, sakoneko Aitor horren bila abiatu gara. Erantzun ironiko eta broma sorta amaigabea lortu dugu.\nSuperman edo aktore izan aukeratu behar izan zenuen. Erabaki zaila!\nHaurra nintzela handitan zer izan nahi nuen galdetzen zidatenean, "Superman" esaten nuen, bai! barrez.\nBaina, bi aukeren artean, antzezpenarena egingarriagoa iruditu zitzaizun. Noiz eman zenuen pausua?\nHamabost urterekin piztu zitzaidan bonbilla, eta geroztik oso argi izan nuen. Hala ere, bi urte geroagora arte ez nuen mundu honetan muturra sartu; badakizu, lagunen komentarioak entzuten nituen, eta nire amak ere zerbait finkoa bila nezan nahi zuen. Baina hamazazpirekin hartu nuen erabakia: "Antzerkian hasiko naiz, edo Fagorren amaituko dut". Kasu egin zidaten, eta begira non nagoen!\nBilbon hasi zinen antzerkian\nProdukzio etxe modukoa zen, eta kafe-antzerkia, kale-antzerkia eta halakoak egiten genituen.\nZure eskola izan zen.\nNire oinarria, bai. Etapa bat gehiago izan zen, mundu honetan halakoak izaten baitira.\nEta hortik 'Goenkale'-ra. Guk orduan ezagutu zintugun.\nGoenkalekoa ustekabekoa izan zen. Nik ez dakit euskaraz hitz egiten, eta horregatik ez nuen uste hartuko nindutenik. Baina hautatu ninduten, eta abuztu osoa barnetegi batean pasatu nuen, hizkuntza praktikatzen. Handik irtendakoan, euskaraz nekiela zirudien!\nOrduko oroitzapenik gordetzen al duzu?\nOso gogorra izan zen, egunak eskas geratzen zitzaizkidalako. Goenkaletik 15:00etan irteten ginen, eta arratsalde osoa ikasten pasatzen nuen, eskolako lanak egiten eta testuak ikasten. Azkenerako orriak buruan fotokopiatzen nituen: lokartu aurretik pare bat aldiz irakurri eta listo. Baina zoragarria izan zen! Nire lankideekin harreman bikaina nuen, eta asko lagundu zidaten.\nMiren Ibarguren, Barbara Goenaga, Gorka Otxoa\ndenak aritu dira 'Goenkale'-n. Zer du telesail honek?\nKurtso intentsibo moduko bat da: egoera bat hartu, hiru minututan antzeztu eta segituan grabatu behar duzu. Horrek trebetasun handia ematen dizu, eta baita lasaitasuna ere, beste proiektu handinahiagoetan eta lasaiagoetan aritzeko. Goenkaleko erritmo bizira ohitzea oso positiboa izan zen.\nOrduko lankideekin harremanik mantentzen duzu?\nEgia esan, ez, baina utzikeriagatik barre egiten du. Ezagutzen nauen jendeak badaki desastre hutsa naizela; ez dut harremanik mantentzen ezta hemengo lagunekin ere! Azken lan honekin La Fuga telesaila erabat deskonektaturik egon naiz, eta orain amaitu dudanez, nire bizitza berreskuratzen hasi naiz, lagunak\nPixkanaka joango zara berriro hartzen. Barkatu lehengora itzultzeagatik, baina zuk zeuk esan duzu ez zenekiela euskaraz 'Goenkale'-n hasi zinenean; testuak buruz ikasten zenituen?\nNi Bergaran hazi naiz, eta nire inguruan beti entzun izan dut euskaraz. Zorionez entzumen ona dut eta baita lotsa gutxi ere, eta horrekin\naurrera! Egia esan, banekien gidoiek zer zioten, baina hizkuntzaren doinua ikasi behar izan nuen. Orain gutxi ingelesezko film labur bat ere egin dut, oraindik ez dut ikusi, baina horretarako aukera izan duen jendeak uste du badakidala ingelesez.\n"Kaixo", "agur", halakoetan arazorik ez, ezta?\nEz, horiekin moldatzen naiz! barrez.\nEuskal Herrira etortzen zarenean praktikatzen duzu...\nBai, noizbehinka gurasoengana hurbiltzen naiz. Baina ez asko, lanean 24 ordu pasatzen ditudalako. Gainera, asteburuetan ez dut kalera irteteko gogorik ere izaten; anaiaren etxean geratzen naiz pelikulak ikusten, atseden hartzen eta hurrengo asteko gidoiak ikasten.\n'Goenkale'-ren ostean, 2005ean, Madrilera egin zenuen salto, 'Los Hombres de Paco' telesailera. Urrats handia egin zenuen!\nIkaragarria! Egia esan, sekulako zortea izan nuen, une haran behar nuena eman zidan bizitzak. Gainditu beharreko froga zen, eta primeran atera zait. Egia esan, Madrilera deskonektatzera etorri nintzen, oso gaizki neramalako Goenkaleko kontua. Ez zitzaidan gustatzen jendeak kalean ni ezagutzea, gutxituta sentitzen nintzen, txikiagotuta. Grabaketak amaituta Madrilera etorri nintzen lagun bat bisitatzera, eta aste beteko egonaldia izan behar zuena hilabete eta erdikoa bilakatu zen. Bat-batean ordezkari bat lortu nuen, proba batzuk egin eta Los Hombres de Paco telesailerako hartu ninduten.\nPolizia papera egiten zenuen bigarren aldia zen\nKasualitate hutsa. Los Hombres de Pacokoa bulegoko inspektorea zen, lasaiagoa, Goenkalekoa drogazale hutsa baitzen! barrez.\nMartxoan amaitu zenuen 'La Fuga' telesaila. Daniel zinen bertan, bere idealak defendatzeagatik segurtasun handiko espetxe batean sartu duten presoa. Zerk erakarri zintuen?\nBereziki, lana zelako onartu nuen barrez. Zaila da protagonista paperen eskaintzak jasotzea, eta gainera, askatasuna lortzeko borrokan dabilen pertsonaia zen nirea; horrekin identifikaturik sentitzen naiz, denok borrokatu behar baitugu orain.\nSoto del Real kartzelara joan zinen egun batez\nzure borondatez, pentsatzen dut!\nBarrez Bai, bai, oraingoz behintzat, nire borondatez. Birritan pentsatu gabe joan nintzen, nire lagun batekin. Presoen integrazioari buruzko kurtso bat egiten ari da, eta goiz batez hara joan ginen. Nire istorioa kontatu nien han zeudenei, eta haiek beraiena konpartitu zuten nirekin. Oso interesgarria izan zen, eta baita gogorra ere. Espetxeek ez dute ezertarako balio, horixe ikusi nuen bertan. Gauzak gaizki egin dituztenak nonbait sartu behar dira, ados nago horrekin, baina kartzelak ez dira horretarako leku egokia, ez baitute jendea bergizarteratzeko balio. Kriminologia kurtso intentsiboa jasota atera nintzen handik, trikimailu berriak ikasita.\nAkzio telesaila izanda, gorputz indartsua beharko zenuen grabatu ahal izateko. Erronka fisikoak gustatzen zaizkizu?\nBai, asko gustatzen zaizkit, eta hain zuzen horregatik erabaki nuen orain urte eta erdi motoa hartu eta auto baten kontra joatea barre egiten du. Ausardia handia behar izan nuen, ez pentsa! brometan ari da edukitako istripuaz: motoan zihola auto batek harrapatu eta hankan ebakuntza egin behar izan zioten. Ez, egia esan, asko gustatzen zaizkit akzio eszenak. Hasi aurretik indartsu jarri nahi izan nuen, baina errodajearen erritmoarekin ezinezkoa da mantentzea, eta asko argaldu dut. Esfortzu handia eskatzen du, eta etengabe zenbait elikagai jan behar dituzu. Niretzako behintzat, jasangaitza da. Ongi jatea gustatzen zait, euskaldun peto-petoa naiz horretan.\nEgin dezagun salto orain zure bizitza pertsonalera. Yon anaia ere aktorea duzu. Haurrak zinetela, antzerkiak prestatuko zenituzten familiaren aurrean aritzeko, ziur!\nBarrez. Ez, gu askoz normalagoak ginen! Ez ginen familia folkloriko horietako batean jaio. Pailazoak izan gara, hori bai, baina sekula ez dugu "Ama, artista izan nahi dut" esan izan. Bergaran bizi ginen, eta oso bizimodu lasaia generaman. Herri txikietako egunerokotasuna, ohiko tabu eta tontakeriekin, badakizu. Gainera, fabrikan lan egiten amaituko genuela uste genuen, bertan hori baita ohikoena. Nire aita ere halaxe dabil, eta miresgarria iruditzen zait egiten duena. Baina ez nuen niretzako nahi.\nBeraz, haur zintzoak zineten.\nBai. Gogoan dut anaia herriko plazara abestera irten zela behin.\nEz, herriz herri ibiltzen zen kantu txapelketa moduko batean. Eskolen arteko zerbait, uste dut, telebistaz emititzen zutena.\nBai, baliteke. Hortxe atera zen Yon.\nGeroztik bere jarraitzailerik handiena izango zara...\nEz da ba lan erraza, nor baino nor baitzabiltzate zaletuak pilatzen! Ospea eramangarriagoa al da anaiarekin konpartituta?\nBai, bereziki bera jazartzen dutelako, ez ni! barrez. Oso pozik nago, egia esan, ez dudalako halako erantzunik jaso ikusleengandik. Zoragarria da, benetan, gustua ematen du. Hau da, kalean zoazenean ezagutu egiten zaituzte, baina ez dira gogaitzera hurbiltzen. Ni behintzat, oharkabean pasatzen naiz. Los Hombres de Pacon nenbilenean nabaritu nuen bereziki ezagutzen nindutela, baina geroztik, batere ez.\nEtxe azpiko tabernara lasai jaisten zara kaña pare bat hartzera, orduan.\nBai, bai, errespetatu egiten naute. Eta halaxe jarrai dezatela, mesedez!\nHarreman pertsonalen alorrean oso komentario ezkorrak egin izan dituzu. Zailagoa al da benetako jendea ezagutzea pertsonaia publikoa izanda?\nNik uste famatua izatearen tontakeria horregatik jende gehiago ezagutzeko aukera izaten dugula, baina adiago ibili behar dugu, nor hurbiltzen den ikusteko. Dena den, berehala nabaritu ohi da nor datorren interesagatik, ez da oso abila izan behar; intuizio pixka batekin berehala harrapatzen dituzu. Baina pertsona batzuk oso trebeak dira beren nortasuna ezkutatzen, eta komeni izaten da alerta puntu hori mantentzea. Baina alde horretatik, oso lasai nabil.\nAskoz hobe, motel! Beraz, batetik bestera ibiltzea gustatuko zaizu.\nPlanaren arabera, baina bai, etxetik irtetea gustatzen zait.\nBehin baino gehiagotan esan duzu sumindurik zaudela.\nSuminduetako bat naiz, gauza askoren aurrean sumindurik bainago. Baina ez dugu beste estatu batzuetan ematen duten erantzunaren parekorik lortzen, haiek berehala irteten baitira kalera beren iritzia ematera; gu, aldiz, Salvame espainiar telebista kate bateko programa arrosa ikusten geratzen gara etxean. Indibidualtasuna errotuegi dugu, eta ez dugu nahikoa borroka egiten. Planktona gara, lagunok, eta ez gara ohartu ere egin!\nHedabideak bidelagun ala etsai dira auzia islatzerakoan?\nEgia esan, ez dut ur handiegitan sartu nahi, ezta inoren aldarrikapenen gidari izan ere. Sumindurik nago eta haien borroka babesten dut, baina ez besterik.\nUtz dezagun kontua albo batera, orduan. Antzeztea da zure pasioa, baina horrez gain beste zerbait egitea ere gustatuko zaizu...\nOrain hasi naiz zer egitea gustatzen zaidan deskubritzen! Egia esan, zorte onekoa naiz, 2007ko irailean izan bainituen oporrak azkenekoz. Telebistako lanekin ibili naiz ordutik, eta udan Meridara joaten naiz antzerkia egitera; gainera, orain urte eta erdi izan nuen istripuak ez dit oporretan joateko aukerarik eman.\nZer edo zer izango duzu, ba! Gustatzen zaizun zerbait\nMotorra hartu eta Segoviara edo edonora joatea! Zenbat eta urrungo, hobe!\nBarrez. Bai, horretan nabil. Ea indartsu jartzen naizen!\nEta aitortu ezinezko afiziorik al duzu?\nBai, eta halaxe jarraituko du, ez baitizut aitortuko barrez. Beharbada ez da afizioa izango, baina bizio bat behintzat, badut: tijuana zaporedun pipitak jatea barrez lehertzen.\nTira, lortu dut zerbait ateratzea! txantxetan. Gaia aldatuta: asko eztabaidatu izan da aktoreek beren irudiarekiko duten mendekotasunaren inguruan. Ze iritzi duzu zuk? Itxura fisikoak baldintzatuta bizi zarete?\nEgia da jende asko horren menpe dagoela. Bakoitzak erabaki behar du nor izan nahi duen, eta zer saldu nahi dien ikusleei. Pertsonaia jakin bat antzezteko nire fisikoa aldatu beharko banu, aldatuko nuke, itxurak ez bainau itsutzen. Ez dut fisiko bat saldu nahi, nahiago dut muskulua ez den beste zerbait helarazi. Horiek giharrak paper jakin batzuk egin behar ditudanean landuko ditut, baina kitto, ez dira nire bizimoldea.\nSentitu al duzu inoiz zure irudi hutsagatik lortu duzula paperen bat?\nNoizbait esan izan diot nire buruari: "Goapoa naizelako nago hemen". Azken finean, guztiok jakin nahi dugu zergatik aukeratu gaituzten, zure bidez zer saldu nahi duten. Baina ez dut uste ez guapoa naizenik, ezta itsusia ere.\nBeraz, ile luzea gidoi kontua da?\nBai, baina dagoeneko amaitu dut telesaila eta oraindik luze jarraitzen du. Palmondo bat naizela dirudi, baina oraingoz halaxe geratuko da barrez. Nire piurek ez naute kezkatzen. Ezta arropak ere, dendetara joatea ez zait batere gustatzen.\nEta nolakoa da irudi ustez arduragabe horren atzean ezkutatzen den Aitor?\nPertsona zoragarria, oso dibertigarria\nAdos, eta serio jarrita\nBarrez. Oso gardena naiz. Eta\nkontatu dizudan guztiarekin, nik uste nahikoa argi definitu dudala nire burua!\nBa al duzu etorkizunerako proiekturik eskuartean?\nMomentuz ez. Uneotan bizitzea da nire proiekturik garrantzitsuena.\nMotorra hartu eta Segoviara joatea, ezta?\nBai, Segoviara edo hondartzara, berdin zait!\nFilm bat: El hombre de al lado (Mario Cohn, Gaston Duprat, 2009).\nLiburu bat: Inocencia Radical (Elsa Punset, 2009).\nAktore mania bat: Neure burua etengabe behatzea.\nGaltzeko tokiren bat: Thailandia.\nAktore bat: Anaia, Yon Gonzalez.\nAntzeztea gustatuko litzaizukeen papera: Trabesti bat.\nAmets bat: Amestea, azken aldian ez dut batere amesten!


Euskal Herria Bildu - Larreina: “Arrisku saria igo daitekeelako kezkaturik dago PP, baina handituko dena Espainiako politikagintzaren arrisku saria da”\nLarreina: “Arrisku saria igo daitekeelako kezkaturik dago PP, baina handituko dena Espainiako politikagintzaren arrisku saria da”\nRafa Larreina Amaiurreko diputatuaren arabera, “herritarrei informazioa eta gardentasuna eskaintzeko asmoz egin ditugun agerraldien eskaeren blokeoa Alderdi Popularraren akats larria da”.\nAre gehiago, Larreinaren ustez “PP kezkaturik dago aurrekontuen egonkortasuna eta ekonomiaren arrisku sariarekin, baina igoko den arrisku sari bakarra Espainiako politikagintzarena da politikariekiko mesfidantza handituko delako”.\nIldo horretan “Euskal Herrian politika egiteko beste era bat defendatzen dugula” adierazi du Larreinak, hau da, “herritarrek informazioa, argitasuna eta gardentasuna nahi dute”.\nEspainiako ekonomiaren balizko erreskateari dagokionez, Amaiurreko diputatuak adierazi du, “Espainiarentzat ez dela tragedia izango esaten dutenen aurrean, Amaiurrek dio Euskal Herriarentzat tragedia izango dela, besteak beste, euskal ekonomia Espainiakoaren oso desberdina delako”. “Euskal Herriko ekonomia erreskatatzea Alemaniakoa edo Frantziakoa erreskatatzea bezala izango litzatekeela” uste du Larrreinak.\nDiputatu soberanistaren arabera “Euskal Herriren finantza egoera Estatuaren oso bestelakoa da” eta gogoratu duenez “arazoak dituzten finantza entitateak ez daude Euskal Herrian, Espainian baizik. Euskal Herriaren egoera sozioekonomikoak ez du erreskate bat justifikatzen”.\nIldo horretan Larreinak adierazi du “uneren batean erreskatea gertatuko balitz salbuespena egin beharko litzatekeela Nafarroa, Gipuzkoa, Araba eta Bizkaiarekin, besteak beste, Europako Batasunak onartu duen sistema fiskal propioak dituztelako” eta beraz, “bereizitasun hori errespetatu beharra dagoelako”.\nHorregatik guztiagatik, “egoera honek gure apustu eta sinesmena indartzen dituela eta beraz, Euskal Herria ongizate estatuaren bidetik jarraitzeko gure burujabetasuna aldarrikatzea inoiz baino beharrezkoagoa dela” adierazi du Rafa Larreinak.


PLASTIKAREN MAGIA: ¿qué ésta pasando?\nGure bizitzan ongi hezteak sekulako garrantzia dauka? baina nola egiten da hori? zein da bide egokiena? nork esaten du zein den hobea eso txarragoa?\nEsandakoa kontuan hartuz adierazi nahi dugu heziketa ez dela eskolako lana bakarrik, etxekoek ere zer esan handia daukate horretan... Irakasleek formatzeko asmoz ikastaro anitz egiten dituzte baina etxekoek? ez al genuke denok egin beharko?\nIkastaro batera joaten garenean, emaileak dioena oso garrantzitsua dela iruditzen zaigu eta denbora guztian adi eta oharrak hartzen gabiltza. Berak dioena egokiena eta hoberena dela iruditzen zaigu.\nNormalean kurtso hauek osos teorikoak izaten dira, esaten dutena apuntatu eta etxekolanerako horri buruzko gogoetak egitea... bakoitzak dituen egoeren gaineko gogoetak egin eta konponbideak bilatzea da hurrengo pausua...\nIkastaro praktikoak askoz ere aberasgarriagoak dira, hauetan bakoitzak dituen esperientziak kontatzen ditu eta denon artean gogoeta egin ondoren solizioak bideratzen dira... Gure ustez horrelako kurtsoetan askoz gehiago ikasten da egoera errealetaz mintzatzen baita...\nAipatu nahi genuke beste aldetik, emaileek esaten dutena oso garrantzitsua izaten den arren, batzuetan esperientziari jaramon eginez hobe moldatu gaitezkeela. kasu guztiak ezberdinak dira eta horiei egoki erantzuteak du garrantzia.


Turismo Bulegoak lorpen berria gauzatu du - Deia\nTurismo Bulegoak lorpen berria gauzatu du\nBalorazio orokorrean 100 puntutik 97,5 lortu ditu Gernikako arreta zerbitzuak\nGernika-Lumo - Bada mystery shopper edo bezero misteriotsuaz ezagutzen den harreta neur-tzeko sistema bat, bezeroen asebetetze-mailaren gaineko informazioa ematen duena. Eta beroni jarraiki, Gernika-Lumoko Turismo Bulegoak nota bikain bat lortu du. "Lortutako batez besteko balorazio orokorra 100etik 97,5 puntukoa da", azaldu dutenez.\nBasquetour agentzia publikoak egindako neurketan emaitzak positiboak lortu ditu Gernika-Lumoko bisitarien arreta zerbi-tzuak. "Azterlan horrek emaitza oso onak eman ditu, eta zerbitzuaren kalitate-estandarrak oso ondo bete dira". Lokalaren instalazioari lotutako hainbat dimentsio neurtu dira, lege-betekizunak eta bezeroari helmugari buruz emandako informazioa ebaluatu dira, "bai eta zerbitzua ematen duten langileen balorazioa ere". Orotara 13 alderdi neurtu dituzte, eta "11tan puntuazio gorena lortu du udal erakundeak".\nAldez aurretik, Turismo Bulegoak bazuen Q ziurtagiria ere. Berau lortu zuen "Euskadiko lehen bulegoetako bat" izan zen. Eta ondoren beste lorpen batzuk ere gauzatu ditu, hala nola "Bikaintasunarekiko Konpromisoaren Diploma, Euskalitek 2016an emandakoa". - I. F.


'Bortxatzaile bat zure bidean' performancea egingo dute Konstituzio plazan : Irutxuloko Hitza\nTxileko Las Tesis kolektiboaren 'Un violador en tu camino' performancea.\nTxileko Las Tesis kolektiboak azaroaren 25ean egindako performancearen bideoa birala bihurtu da azken egunotan. Taldeko lau kidek sortutako Bortxatzaile bat zure bidean abestian oinarritutako koreografia egin zuten hamarnaka emakumek Indarkeria Matxisten Kontrako Nazioarteko Egunean, eta lortu duen arrakastaren harira, mundu osoko herrialdeetan bide bera jarraitzeko deialdia egin dute.\nDonostian ere egingo dute Txileko talde artistiko eta politikoaren Bortxatzaile bat zure bidean performancea, hain zuzen, ostiralean, hilaren 6an. Chilenos en Gipuzkoa taldeak deituta, eta Bortxatzailea zu zinen! lelopean, koreografia egingo dute Konstituzio plazan, 12:00etan. Aurretik, 11:00etan, entsegua egingo dute leku berean, eta antolatzaileek hainbat irizpide zabaldu dituzte parte hartzaileentzat: “Beltzez jantzita etorri; begiak estaltzeko oihal beltz bat ekarri; egin argazkiak eta bideoak, eta zabaldu itzazu; eta ahal baduzu, koreografia eta abestia aurrez prestatu itzazu”.


Supercremalleras taldeak crowdfundinga abiatu du bere lehen diskoa argitaratzeko | www.amorebieta.com\nInicio Gazteria Berriak Supercremalleras taldeak crowdfundinga abiatu du bere lehen diskoa argitaratzeko\n16 egun eta 725€ gelditzen zaizkie jarritako helburua lortzeko\nTaldekideak: Gorka Etxeberria (gitarra eta ahotsa), Daniel West (gitarra eta koruak), Gorka Olaeta (gitarra), Julen Alberdi (baxua eta koruak) eta Unai Markina (bateria)\nOtsailean hitz egin genuen Zornotzan eman zuten kontzertuari buruz eta bueltan dira Supercremalleraseko taldekideak. Oraingoan, haien lehen lan luzea «Aviones con vértigo» publikatzeko laguntza bila ari dira. 2019an «Querer sin querer» lehen maketa argitaratu eta hainbat kontzertu eman ondoren Ultramarinos Costa Brava estudiora bidaiatu zuten, Santi Garciarekin kantu sorta bat grabatzeko eta ekoizteko. 2021aren amaieran argitaratzea da helburua eta zaleen babesa lortzeko 13 aukera jaso dituzte; merkeena 15 eurotan; kamiseta, diskoa eta kantuen deskarga digitala eskuratzea, eta garestiena 1000 eurotara; honetan kontzertu elektrikoa eskaintzen dute.\nVerkami webgunearen bidez egingo dute aipatutako guztia. Plataforma crowdfundingaren aitzindaria da Europan. Artista eta sortzaileei proiektuak gauzatzen laguntzeko eta kultura bizitzeko eta kontsumitzeko modu berri bat eskaintzen du. Metodo honetan egindako ekarpena itzuli egiten da proiektuak helburua lortzen ez badu. Aldiz, arrakastatsua gertatzen bada, egileak proiektua aurrera eramaten du eta horrez gain aurretik hitzartutako sariak heltzen dira. “Horrela ditugun jarraitzaileak neurtzeko aukera daukagu eta diskoak ekoiztu edo kontzertuak antolatzerako orduan ideia bat egin dezakegu”, azaldu du Julen Alberdi baxu jotzaileak. Crowdfundingari esker harreman zuzena sortzen da kontsumitzailearen eta artistaren artean, lan autogestionatuak garatzeko aukera. “Haien ekarpena saritu eta gure proiektuaren parte sentitzea nahi dugu. Diskoa entzungo duten lehenak izango dira”, gaineratu du Alberdik.\nSupercremallerasen kasuan 2.500 euroko helburu ekonomikoa ezarri zuten, 40 eguneko epean. Artikulu hau idazten den unean, 1.775€ lortu dituzte eta 16 egun falta zaizkie epea bukatzeko. Horregatik azken bultzada beharrezkoa da. Ekarpenak egiteko, gehien gustatzen zaizun saria aukeratu, zure posta elektronikoa sartu eta ekarpen ekonomikoa Bizum edo txartelaren bidez egin. Proiektu honen parte sentitzeko klikatu linkean, haien hegazkina aireratu dadin: https://www.verkami.com/projects/31170-primer-disco-de-supercremalleras\nEskaintzen dituzten sarietako batzuk.\nDatozenak: Hilabete honen amaieran single berria aurkeztuko dute, Iñigo Atxagak grabatua. Urri bukaeran disko osoa irtengo da eta 30an aurkezpen kontzertua egingo dute Bilbon. Azaroaren 19an taldea Zelaietako kontzertu gelan ikusteko aukera izango dugu, horrez gain Madrilen ere egongo dira.\nArtículo anteriorLa Policía Municipal descarta un envenenamiento intencionado de un perro\nArtículo siguienteMikel San José: “Futbola jendearena da”


Chavannaz - Wikipedia, entziklopedia askea.\nKantonamendu Canton of Frangy\n46°03′02″N 6°00′58″E / 46.0506°N 6.0161°E / 46.0506; 6.016146°03′02″N 6°00′58″E / 46.0506°N 6.0161°E / 46.0506; 6.0161\nCernex, Marlioz eta Minzier\n121 (%47.8) 115 (%45.5)\nChavannaz Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 177 biztanle zituen.\n2007an Chavannaz udalerrian erroldatutako biztanleak 177 ziren. Familiak 70 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 29 seme-alabarik gabeko familiak ziren, 25 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 86 etxebizitza zeuden, 72 familiaren etxebizitza nagusia ziren, 12 bigarren erresidentzia ziren eta 2 hutsik zeuden. 83 etxeak ziren eta 3 apartamentuak ziren. 72 etxebizitza nagusietatik 64 bere jabearen bizilekua ziren, 6 alokairuan okupaturik zeuden eta 1 doan lagata zegoen; 4 etxek bi gela zituzten, 5 etxek hiru zituzten, 21 etxek lau zituzten eta 41 etxek bost zituzten. 65 etxek euren parking plaza propioa zuten azpian. 29 etxetan ibilgailu bat zegoen eta 38 etxetan bat baino gehiago zituzten.\nChavannaz udalerriko biztanleria-piramidea 2009an .\n2007an lan egiteko adina zuten pertsonak 108 ziren, horien artean 82 aktiboak ziren eta 26 inaktiboak ziren. 82 pertsona aktiboetatik 76 lanean zeuden (39 gizon eta 37 emakume) eta 6 langabezian zeuden (2 gizon eta 4 emakume). 26 pertsona inaktiboetatik 11 erretiraturik zeuden, 7 ikasten zeuden eta 8 "bestelako inaktibo" gisa sailkaturik zeuden.\n2009an Chavannaz udalerrian 67 unitate fiskal zeuden, 167 pertsonek osaturik. Pertsona bakoitzeko diru-sarrera fiskalaren mediana urteko 30.318 euro zen.\n2007an zeuden 4 komertzioetatik, 1 eraikuntza enpresa zen, 2 garraio enpresak ziren eta 1 informazio eta komunikazio enpresa zen.\nMarlioz (2,0 km)\nMinzier (2,1 km)\nCernex (2,9 km)\nJonzier-Épagny (2,9 km)\nCercier (3,8 km)\nContamine-Sarzin (3,8 km)\nBNF: 15274325s (data)


Astelehena, 2019ko urriak 14 - 02:38\nUDAKO SERIEA. Euskararen bilakaera soziolinguistikoa (III). Gipuzkoa. IRITZIA\nBost urte barru\n2017-07-20 / Belen Uranga - Soziolinguistika Klusterreko teknikaria\nEsan daiteke hizkuntza batean hitz egiteko hautua hiru baldintza-multzoren konbinazioan dagoela: gaitasuna, aukerak eta motibazioa.\nGipuzkoa da euskararen potentzialitate handiena duen lurraldea: populazioaren erdia euskalduna da (haur eta gazteen artean 10etik gutxienez 8), erabiltzeko aukeren eta motibazioaren ikuspegitik eremu sendoena da. Horren isla da kaleko erabileraren bilakaera, gutxienez 2011 arte. Egungo datuek, ordea, beheranzko joera erakutsi dute. Ezkortasunean erori gabe, arreta bereziarekin hartu behar dira. Norabide-aldaketa da kezka-iturri nagusia. Joera hori berriro aldatzeko indar handiagoz eragin beharko da.\nZer gertatzen ari da? Gipuzkoa, beste lurraldeak bezala, oso heterogeneoa da. Euskaldun dentsitate txikieneko populazio handi samarreko Irun edo Errenteria moduko udalerriekin batera, %95eko euskaldun portzentajea duten udalerri (batez ere) txiki ugari du. Tartean, populazio ertaineko udalerri oso euskaldunak: Azpeitia, Zarautz edo Tolosa. Ez da denean bilakaera bera gertatu. Beharrezkoa da ezaugarri soziolinguistikoei egokitutako azterketak, interpretazioak eta plangintzak eztabaidatzea, norabide bakarreko ondorioak saihestuz.\nGaitasunaren aldetik bada zer landua. Azken bost urteotan, apenas gehitu den euskaldunen ehunekoa. Baina udalerri euskaldunenetan gaitasun hori nabarmen behera doa. Ematen du zer pentsatua.\nGainera, Gipuzkoako euskaldunen ia herenak hobeto moldatzen dira gaztelaniaz, beraz, ahalegin berezia egin behar dute euskaraz aritzeko, eta behar dute ingurune euskaldun trinkoa eta motibazio esplizitua. Euskara etxetik kanpo ikasi dutenak Gipuzkoan populazioaren %10 dira (gazteen artean, gehiago). Baina etxean ikasteak ere ez du beti ziurtatzen euskaraz gaztelaniaz bezain ondo moldatzea. Komeniko da hizkeraren ñabarduretan, adierazkortasunean, trebezietan arreta jartzea. Nolanahi ere, ez legoke gaizki helduen euskalduntze-alfabetatzean fokua jartzea. Ziur asko, horren aldeko mugimendu instituzional eta sozialak eragina izango luke erabiltzeko aukeretan eta motibazio kolektiboan.\nErabiltzeko aukeretan asko aurreratu da. Begi bistara ekarri behar da ahalegin administratibo eta soziala. Baina gizarteak aldaketa sakon eta azkarrak bizi ditu. Horietan zein leku du euskarak? Zein esparrutan hazi da euskara erabiltzeko aukera azken 5 urteotan? Erantzunak aztertzea komeniko litzateke. Gabezietan aldaketa esanguratsurik ezean, ez da erraza irudikatzea gero eta zabalagoak diren hizkuntza-aukeren artean euskarari era esanguratsuan eustea.\nAipa dezagun hirugarren baldintza-multzoa: motibazioa. Mingarria izan arren, planteatu al daiteke euskaraz hitz egiteko motibazioetan gipuzkoarrok behera egin dugula? Ez dago bide bakarreko erantzunik. Euskaldunen euskararekiko harremana ez da bat eta bakarra; erabilera ez da bat eta bakarra. Ez da aski identitateari begiratzea edo balio ekonomikoak aipatzea. Identitate-moduak aldatuz doaz. Onartu beharko da gizartearen aldaketa sakonaren aurrean batzuen eta besteen sentimenduek lekua izan behar dutela. Baina, akaso, gizarteko hizkuntza euskara bilaka dadin, ez da alferreko lana norbanakotik motibazio kolektibo konplexu eta esanguratsu baten (edo batzuen) bila hastea. Ez da baztertu behar kaleko erabileran iraulia gertatu zenean (XX. mende amaieran) borondate kolektiboak izan zuen pisua. Ez da garai berdina. Baina aukera dago lurralde edo herri gisa globalizazio uniformizatzailearen aurrean modernotasuna, konplexutasuna eta iraunkortasuna uztartuz, hizkuntza propioa berritzeko ideia indartzeko.\nHorretarako Gipuzkoak zeregin berezia duela dirudi. Batetik, berebiziko garrantzia izan dezake Donostiak, euskara sendoago hiritartzeko erronka duelako. Bestetik, eskualdeetako udalerri euskaldunek badute zonaldearen sustatzaile izateko indar nahikoa, eta arnasguneetan ezinbestekoak izango dira zaintza, aktibazio eta plangintza propioak. Ziur asko, epe laburrean, erabileraren beheranzko joerari aurre egiteko ezinbestekoa izango da gaitasunean, erabiltzeko aukeretan eta motibazioan kualitatiboki eragitea: maila pertsonaleko motibaziotik, nahi kolektibo zabal baten aktibaziora.\nBelen Uranga - Soziolinguistika Klusterreko teknikaria\n« urria - 2019 »\nBIZKAI. Euskal Dantza Tradizionaleko Urteroko XLII. ikastaroa\nBILBO Autonomia 44 behea (2019-10-14tik 2020-05-06ra.)\nBIZKAI euskal folklor elkarteak, Euskal Dantza Tradizionalaren XLII. ikastaroan parte hartzeko aukera eskaintzen dizu. Aipaturiko ikastaroari datorren urriaren 14an emango diogu hasiera eta 2020ko mai(...)\n"Nuevos lenguajes del feminismo" Marta Sanz, Clara Serra e Itziar Ziga\nIRUñEA Katakraken (2019-10-14)\n'Enfemme' dokuforum, CVross dressinga eta emakume transgeneroen errealitatea bistaratzen duen dokumentala. Ondoren, solasaldia Alba Barbe egilearekin. Doan.\nERRENTERIA Emakumeen Etxean (2019-10-14)


Berrikuntza - ETS - Euskal Trenbide Sarea\nETSk, Euskadiko Autonomia Erkidegoaren erantzukizunpeko azpiegitura kudeatzaile gisa, trenbide sarean gauzatzen diren jarduketa guztietan berrikuntza sustatzeko helburu argia du, euskal trenbide sistemaren garapena kalitate, segurtasun, ekonomia eraginkortasun eta jasangarritasun maila gorenekin bultzatuz, EAEren eta gizarte osoaren garapenari lagunduz.\n2018an amaiera eman diogu gure Berrikuntza Agenda definitzeko prozesuari. Agendaren xedea, erakundeak bultzatzen dituen berrikuntza proiektu eta jarduketa guztien kudeaketa biltzea eta bultzatzea, berriztatzeko beharrezkoak diren gaitasunen garapena bideratzea, eta erakundeak izan behar dituen lehentasunezko erronkak identifikatzea eta ezaugarritzea da, jarduketa esparru estrategiko desberdinetatik erantzun ahal izateko.\n2019ko otsailean, ETSk PRIZE WINNER IN THE CATEGORY OF PUBLIC SERVICE INNOVATIONS saria lortu zuen BEIJINGen, “Ikusmen artifizial adimentsuaren bitartez trenbide pasaguneen ikuskapen” proiektuari esker, QUALITY INNOVATION AWARD izenekoen Nazioarteko Deialdian. 2020an, ETSk "Abiadura txikiko trenbideetarako minibarrera akustikoa" proiektuari esker sari berbera lortu du.\nBerrikuntzaren agenda (PDF, 2 MB)\nAgenda for innovation (PDF, 2 MB) )\nAzken aldaketako data: 2021/04/27


Athletic Club VS Sevilla FC 2006-11-26 | Athletic Clubeko Webgune Ofiziala\n2006-11-26 - 21:00\nAthletic Clubek 1-Sevillak 3: Goizegi aldapaz gora\nAthletic Clubek Sevillaren aurka 1-3 galdu du San Mamesen. Adurizek egin du zurigorrien gola eta…\n2006ko aza. 26a\nAthletic Clubek Sevillaren aurka 1-3 galdu du San Mamesen. Adurizek egin du zurigorrien gola eta Luis Fabianok bitan eta Martik egin dituzte bisitarienak.\nAurrez aurretik partida zaila baldin bazen sasoi onean dabilen talde baten aurka, lehendabiziko hamar minutuetan are zailago ipini da, ia ezinezkoa, norgehiagokaren amaierak adierazi duen legez. Goizegi pilatu da dena: sevillarren kalitatea, zorte txarra eta atzean dagoen taldearen ahuleziak.\nLehen zatian nahi eta ezin ibili da Athletic, partidari erritmoa jarri barik eta zelaian hutsune handiegirik uzten eta bigarrenean aldiz, askozaz gehiago sartu da lehian eta hainbat minutuz berdinketa eskuratzeko gai zela erakutsi dute etxekoek.\nIrten eta berehala Sevillak distantziak markatu gura izan ditu eta lortu ere. Jokuan are bertikalagoa zen eta gainera lehendabiziko aukera Kanouteren erdiraketa bikaina errematatu du barrura buruz Luis Fabianok. Saiatu da Athletic erantzuten, baina kasu honetan Urzaizen burukada Poulsenek atera du atepetik.\nZero eta batekoa zama nahikoa ez bazen, hamargarren minutuan Puertak atera nahi zuen falta, Murilloren eskua seinalatu du epaileak, baina Martik itxoiteko esan dio. Berorrek baloia bigarren zutoinerantz bidali du, altuegi eta kanpora zihoala zirudienean altura galdu du haizeak bultzatuta ere eta aurreraturik zegoen Lafuente gainditu ostean sartu da gure atean. Martik ia ez du ospatu, baina bost axola. Zero eta bi eta oraindik laurogei minutu jokatzeke.\nBaloi luzeekin jokatu du Athletic Clubek ia lehen zati osoa eta ia guztiak eskumaldetik. Hortik ere etorri da Murilloren erdiraketa ona eta Urzaizen buruko erremate bikaina 18. minutuan, baina are bikainagoa izan da Palopen geldiketa. Sevillak, eroso, Kanouteren bitartez saiatu da bitan baina ez zuen gehiagorik behar. Zurigorrien aldetik Orbaiz eta Murilloen urrutiko jaurtiketak aipa daitezke, arrisku gehiegirik sortu ez duten arren.\nAtsedenaldian Etxeberria sartu da Amorebietaren ordez eta Gabilondo kokatu da atzeko lerroan, Yeste erditik ezkerrerantz mugituz. Alvesek jaurti du areaz kanpotik gora 46. minutuan eta hortik bat eta hirukoa gauzatu den arte, aukera guztiak zurigorriak izan dira. Hobetu du Athletic Clubek presioa, zelaian izan duen kokapena, baloiaren zirkulazioa eta baita kemena ere. Dena den, gol bat egiteko aukera franko sortu behar du eta hori ere ez da nahikoa San Mamesen irabazteko. Etxeberriak boleaz jaurti du gutxigatik kanpora, Palopek hatz puntaz ikutu duen arren, Adurizek buruz eta buelta erdian ere izan ditu aukerak eta, azkenik 68. minutuan heldu da itxaropenaren gola.\nYestek falta jaurti du Prietok zutoinera buruz errematatu du eta aldaratzea Adurizek bidali du sareetara. Bat eta bi eta minutuak aurretik nekea nabaritzen hasi den Sevillaren aurka. Dagoeneko Garmendia zegoen berdegunean Javi Martinezen ordez eta Sevillan Renato Kanouteren ordez eta Alfaro Hinkelen ordez. Azken mugimenduak egin dituzte entrenatzaile biek: Sarriugartek Llorente Urzaizen tokian eta Javi Navarro Dragoren ordez, Puerta ezker hegalera atzeratuz hiru zentralekin jokatzeko.\nArriskua hartuta zeukan Athleticek eta batzutan taldea zatitu da, baina azken unera arte segitu du gora begira, Ustaritzek areaz kanpotik gora 84. minutuan eta Gabilondok areaz kanpotik ere Palopen eskuetara 90. minutuan izan dituzte abaguneak, baina gure taldeak ezin izan du Sevilla gehiago estutu arauzko denbora agortu baino lehenago Ustaritzek, lesionaturik, zelaia utzi behar izan duelako. Gauzak horrela, azken minutuak jokalari bat gutxiagoz aritu dira zurigorriak eta Sevillak lasai asko kontrolatu du partida eta baita itxi ere 95. minutuan Luis Fabianok kontraerasoa gauzatu duenean.\nJaitsiera postuetan dago taldea Bernabeu bisitatu baino lehen eta gauzak hobeto beharko du egin hortik alde egiteko, gakoa etxeko partidatan dagoen arren. 2006-2007ko denboraldian etxeko lehen garaipena lortu behar da lehenbailehen, puntuak ezinbestekoak direlako eta gaur primeran baino hobeto, bikain, portatu den zalegoari eskaintzeko. Merezi du eta.\nGaua nolabait “borobiltzeko”, asteko ergelaren saria balizko saria, Marcos Fidel Alvarez, Sevillako prestatzaile fisikoak daroa. Gaurkoan bitan aulkitik kanporatu dutena fitxa tramitaturik ez izateagatik, bere ekarpena egin du lehiaren amaieran: “Bigarrenera, bigarrenera” ohiuka eta bi hatzamarrekin zuzendu da publikorantz, epaileak aktan jaso duenez. Espero dezagun Sevillaren onerako oraingo bolada zoragarriak eta duen talde apartak ez ditzatela estali igaro dituen une txarrak eta kalean egin beharreko manifestazioak mailari eusteko. Eta Fidelek ez badaki irakatsi ala gogora diezaioten.